ΑΠΟΦΡΑΚΤΙΚΗ ΚΟΡΥΔΑΛΛΟ, ΑΠΟΦΡΑΚΤΙΚΗ, ✅24h, ΝΗΡΕΑΣ ΑΠΟΦΡΑΚΤΙΚΗ ΚΟΡΥΔΑΛΛΟ, ΑΠΟΦΡΑΚΤΙΚΗ, ✅24h, ΝΗΡΕΑΣ\nΗ εταιρεία μας ΑΠΟΦΡΑΚΤΙΚΗ ΝΗΡΕΑΣ ✅24h προσφέρει αποφρακτικές εργασίες στις καλύτερες τιμές μεταξύ όλων των ✅αποφρακτικών εταιρειών στον Κορυδαλλό.\nΑποφρακτική στον Κορυδαλλό, Τιμές από 10 Ευρώ, ✅24h\nΗ Αποφρακτική στον Κορυδαλλό Νηρέας προσφέρει ολιστικές υπηρεσίες υψηλού επιπέδου με τιμές απόφραξης από μόλις 10 Ευρώ. Φυσικά αυτό είναι απόλυτα αληθές. Μπορείτε να δείτε στην καρτέλα Τιμές σε ποιες αποφρακτικές υπηρεσίες αφορά.\n10 σημεία που φέρνουν την εταιρεία μας Αποφρακτική Νηρέας σε ηγετική θέση στις Αποφράξεις στον Κορυδαλλό\n10 σημεία που κάνουν κάθε εργασία της εταιρείας Αποφρακτική Νηρέας να ξεχωρίζει στον Κορυδαλλό φαίνονται πιο κάτω. Αξίζει να τονιστεί ότι κάθε ένας από εμάς αισθάνεται δέσμευση απέναντι στην ομάδα και λειτουργεί υπέρ της ομάδας.\nΣτην Αποφρακτική Κορυδαλλός ΝΗΡΕΑΣ ακολουθούμε πιστά αυστηρό πρωτόκολλο κανόνων. Δείτε γιατί ξεχωρίζουμε:\nΓια Αποφρακτική στον Κορυδαλλό κάντε μας ένα τηλεφώνημα!\nΠότε μία αποφρακτική εταιρεία στον Κορυδαλλό δεν εμπνέει εμπιστοσύνη;\nΜία αποφρακτική εταιρεία στον Κορυδαλλό αλλά και γενικότερα δεν εμπνέει εμπιστοσύνη όταν συμβαίνει έστω και ένα από τα επόμενα αρνητικά σημεία:\nΘέλω να μάθω τις τιμές που έχετε στην εταιρεία σας Αποφρακτική ΝΗΡΕΑΣ στον Κορυδαλλό\nΟι τιμές στην εταιρεία μας Αποφρακτική ΝΗΡΕΑΣ για την Κορυδαλλός και όλες τις περιοχές είναι αναρτημένες στην Καρτέλα Τιμές με απόλυτη διαφάνεια. Μαζί θα βρούμε τον ιδανικότερο τρόπο επίλυσης κάθε προβλήματος στην καλύτερη ποιότητα και τιμή για υπηρεσίες αποφράξεων στον Κορυδαλλό αλλά και όλη την Αττική.\nΠώς μπορώ να συνάψω συμβόλαιο μηνιαίας συντήρησης με την Αποφρακτική ΝΗΡΕΑΣ στον Κορυδαλλό για αποφράξεις;\nΑνά πάσα στιγμή μπορείτε να καλέσετε στο τηλεφωνικό κέντρο της εταιρείας μας Αποφρακτική ΝΗΡΕΑΣ στον Κορυδαλλό και θα σας στείλουμε τη σύμβαση με τον τρόπο που βολεύει εσάς.


ΕΛΛΑΣ - ΟΡΘΟΔΟΞΙΑ: Η αρχή της ζωής στη γη και οι εξωγήινοι -->\nΧημικός μηχανικός - Γεώργιος Μακρής\nΜια μόνο πρωτεΐνη 100 αμινοξέων χρειάζεται 300 βάσεις DNA (ανά τρεις κωδικοποιούν ένα αμινοξύ). Οπότε υπάρχουν 4^300 =4,15E + 180 διαφορετικοί συνδυασμοί για μια ομάδα 300 αντικειμένων από 4 (όπως υπάρχουν και 10 μονοψήφιοι αριθμοί, 100 διψήφιοι, 1000 τριψήφιοι κοκ). Λέμε 10 εις την 180 δύναμη, όμως πόσο μεγάλος είναι αυτός ο αριθμός;\nΈνας κύβος γεμάτος με 4,15E + 180 άτομα υδρογόνου εφαπτόμενα έχει μήκος έδρας 1,61E + 60 άτομα υδρογόνου (η κυβική ρίζα όπως αν έχει 8 άτομα θα έχει έδρα 2) ή: 1,61E + 50 μέτρα 1 μέτρο= 1,E + 10 άτομα υδρογόνου ή: 1,70E + 34 έτη φωτός 1 έτος φωτός = 9,47E + 15 μέτρα ή: 1,70E +29 διαμέτρους του Γαλαξία μας. Η διάμετρος του Γαλαξία μας = 1,E + 05 έτη φωτός. Το ορατό Σύμπαν περιέχει 10^80 πρωτόνια και έχει ηλικία περίπου: 15 δισεκατομμύρια έτη = 4,73364E + 17 δευτερόλεπτα. Είναι *μεγάλο* το σύμπαν αν συγκριθεί με αυτήν την πληροφορία;\nΕιδικοί ερευνητές έχουν ήδη υπολογίσει ότι για να τοποθετηθούν στη σωστή τους θέση όλα τα αμινοξέα ενός απλούστατου έμβιου συστήματος πρέπει να επιτελεστούν περίπου 10^2.000.000 αντιδράσεις. Κάθε αντίδραση, όμως, δεν μπορεί να γίνει σε χρόνο μικρότερο από 0,3 x 10^ (-18)sec, γεγονός που σημαίνει ότι σε ένα δισεκατομμύριο χρόνια μπορούν να συμβούν μόνο 10^35 αντιδράσεις, αριθμός βέβαια ασυγκρίτως μικρότερος από τον απαιτούμενο αριθμό αντιδράσεων (10^2.000.000) σε διάστημα ενός δισεκατομμυρίου ετών. Πόσο μάλλον αν ο χρόνος είναι ακόμα μικρότερος όπως σύντομα προφανώς θα αποδειχθεί.\n[Στοιχεία από το βιβλίο «ΤΟ ΣΥΜΠΑΝ ΠΟΥ ΑΓΑΠΗΣΑ, Εισαγωγή στην Αστροφυσική» (Β΄ τόμος) των επίκουρων καθηγητών του πανεπιστημίου Αθηνών Μάνου Δανέζη και Στράτου Θεοδοσίουσυμπληρωμένα με νεώτερα στοιχεία των παλαιοντολόγων για την ηλικία της πρώτης ζωής].\nΑυτό σημαίνει ότι η ζωή πάνω στην Γη πρέπει να δημιουργήθηκε με έναν τρόπο που σήμεραδεν είμαστε σε θέση ακόμα να γνωρίζουμε.


ΣΑΠΦΩ, Η ΠΟΙΗΤΡΙΑ ΤΟΥ ΕΡΩΤΑ - Καλύτερη Λαμία\nHome / ΠΑΓΚΟΣΜΙΑ ΙΣΤΟΡΙΑ - ΠΟΛΙΤΙΣΜΟΣ / ΣΑΠΦΩ, Η ΠΟΙΗΤΡΙΑ ΤΟΥ ΕΡΩΤΑ\nΣΑΠΦΩ, Η ΠΟΙΗΤΡΙΑ ΤΟΥ ΕΡΩΤΑ\nΧΡΙΣΤΟΦΟΡΟΣ ΛΙΟΝΤΑΚΗΣ | Ιερή, δεκάτη των Μουσών, καλή, θαυμαστόν τι χρήμα, μελιχρόν αύχημα Λεσβίων: Χαρακτηρισμοί για τη Σαπφώ από τον Αλκαίο, τον Σόλωνα, τον Πλάτωνα, τον Στράβωνα και τον Λουκιανό. Ψάπφα, Ψαπφώ, Σαπφώ. Ενα πρόσωπο μέσα στην αχλύ του θρύλου. Τον Πάριο Χρονικό, ο Οξυρρυγχιανός πάπυρος, το Λεξικό του Σουίδα, ο Οβίδιος, ο Πλούταρχος και κάποιοι άλλοι συγγραφείς είναι οι ελάχιστες ιστορικές πηγές που αναφέρονται αποσπασματικά στο βίο και το έργο της. Τα υπόλοιπα τα ανέλαβε ο μύθος. «Γεγονυία κατά την μβ' Ολυμπιάδα» δηλαδή ανάμεσα στο 612 και 609 π.Χ. Στην Ερεσσό ή τη Μυτιλήνη; Αμφίβολος και ο γάμος της με τον Ανδριώτη Κερκύλα καθώς και ο παθιασμένος έρωτας της για τον Φάωνα, εξαιτίας του οποίου, όπως λένε, αυτοκτόνησε πέφτοντας από το ακρωτήριο Λευκάτας. Αίνιγμα και η κόρη της Κλείς. Σίγουρη ωστόσο η εξορία της στη Σικελία γύρω στο 600 π.Χ. εξαιτίας των πολιτικών ταραχών στη Λέσβο.\nEνθους και μουσόληπτος παιδαγωγός, γυναικεράστρια, ποιήτρια. «Εγραψε δε μελών λυρικών βιβλία θ’ .... Εγραψε δε και επιγράμματα και ελεγεία και ιάμβους και μονωδίας». Από όλα αυτά ελάχιστα σώθηκαν ακέραια. Τα περισσότερα έφτασαν ως εμάς ακρωτηριασμένα, σπαράγματα. Εξι περίπου αιώνες μεσολάβησαν από την εποχή που γράφτηκαν ως το αρχαιότερο χειρόγραφο, που χρονολογείται την πρώτη εκατονταετηρίδα π.Χ. Οι περιπέτειες των ποιημάτων της όλο αυτό το διάστημα παραμένουν άγνωστες. Μια από τις παλαιότερες σύγχρονες εκδόσεις του έργου της είναι του Volger: Sapphonis Lesbiae et Fragmenta, Leipsig 1810.\nΥμνος στο πάθος\nΚύρια πηγή της έμπνευσής της είναι ο έρωτας «Ερος δ’ ετίναξε μοι φρένας, ως άνεμος κατ’ όρος δρύσιν εμπέτων». Η Σαπφώ με την αιολική της λύρα υμνεί το γυναικείο κάλλος. Δεσπόζουσα θέση στην ποίησή της κατέχουν οι ερωμένες της: Ατθίς, Ανακτορία, Μεγάρα, Τελέσιππα, Κυδρώ, Γογγύλα, Δίκα, Γοργώ, Γύριννα. Συχνές οι αναφορές της στην Αφροδίτη, τον Αδωνι, τη σελήνη, τα άστρα, στην ηδυπαθή φύση της Λέσβου. Θέματα οικεία καθημερινά, που τα προσεγγίζει με απλότητα και πάθος χωρίς να τα φορτώνει με στολίδια και ποικίλματα, κατακτώντας έτσι μια μοναδική και συγκρατημένη λιτότητα ύφους. Μέσα από την απλή διαπίστωση, την ειλικρίνεια και τη σαφήνεια διαχύνεται μια δύναμη και μια εσωτερική ομορφιά. Η Σαπφώ τιθασεύει και τις πιο βαθιές συναισθηματικές εντάσεις της. Αγγίζει το ωραίο με τη μεγαλύτερη δυνατή λιτότητα των εκφραστικών μέσων. Δείχνει, δεν αναλύει. Ζήλειες, πόθοι, ανταγωνισμόε, αντεράστριες, χωρισμοί, αναμνήσεις. Τα πάθη του έρωτα. Στη θέα της αγαπημένης της παραλύει: «Θεός μου φαίνεται στ΄ αλήθεια εμένα κείνος / ο άντρας που κάθεται αντίκρυ σου κι από / κοντά τη γλύκα της φωνής σου απολαμβάνει / και το γέλιο σου αχ που ξελογιάζει / και που λιώνει στο στήθος την καρδιά μου / σου τ΄ ορκίζομαι· γιατί μόλις που πάω να / σε κοιτάξω νιώθω ξάφνου μου κόβεται η μιλιά μου / μες στο στόμα η γλώσσα μου / στεγνώνει· πυρετός κρυφός με σιγοκαίει κι / ούτε βλέπω τίποτα ούτε ακούω μα / βουίζουν τ΄ αυτιά μου κι ένας κρύος ιδρώτας / το κορμί μου περιχάει· τρέμω σύγκορμη αχ / και πρασινίζω σάν το χόρτο και λέω πώς λίγο ακόμη· / λίγο ακόμη και πάει θα ξεψυχήσω. (μετάφραση από τον Ο. Ελύτη, Ελύτης Ο. - Σαπφώ, εκδ. Ίκαρος, 1996)». Ο μέγα5 ποιητικός άθλος ένας προσωπικός καΰμός να ηχεί οικείος και να συγκινεί επί εικοσιπέντε και πλέον αιώνες. Eνας και μόνο στίχος, μια λέξη και αυτή ενίοτε ακρωτηριασμένη αρκούν για να πυροδοτηθεί το πάθος, να αναβλύσει η μαγεία, να λάμψει η χάρη και να μεταφερθούμε μέσα στην ομορφιά. Μπορεί η Σαπφώ στον έρωτα να είχε πολλες ανταγωνίστριες, στην ποίηση όμως καμιά ποιήτρια, ως τώρα, δεν μπόρεσε να την ανταγωνιστεί. Παραμένει πάντα η μοναδική λυρική.\nΗ Σαπφώ με τη μεγάλη ποιητική της τομή σημάδεψε ανεξίτηλα το ποιητικό τοπίο. Διάσημη ήδη στην εποχή της συνεχίζει να δεσπόζει όλους τους επόμενους αιώνες, ως τις μέρες μας. Επιδράσεις του έργου της απαντώνται στο Θέογνι, τον Βακχυλίδη, στον Πίνδαρο. Θαυμαστές της ο Σόλων και ο Πλάτων. Στην περίοδο της μέσης Αττικής Κωμωδίας το όνομά της δίνει και παίρνει. Αρκετοί κωμωδιογράφοι, ανάμεσά τους και ο Αντιφάνης, ο Αμφις και ο Εφιππος γράφουν κωμωδίες και τις τιτλοφορούν με το όνομά της. Δυστυχώς κανένα από αυτά τα έργα δε σώθηκε. Πολλά τα εγκώμια και στην Παλατινή Ανθολογία. Η δεκάτη πέμπτη ηρωίδα του Οβιδίου. Ο Κάτουλλος την παραφράζει και την μιμείται. Ο Οράτιος συχνά αναφέρεται σ’ εκείνη. Η ποίηση της παρέχει εναύσματα στον Λογγίνο για να διατυπώσει καίρια αξιώματα για την ποιητική τέχνη. Η παρουσία της Σαπφούς στην ποίηση των νεώτερων χρόνων είναι καταλυτική. Τη συναντούμε στον Βύρωνα, τον Λεοπάρντι, στις «Σημειώσει του Μάλτε Λάουρτς Μπρίγκε» του Ρίλκε, στον Πάουντ. Το ποίημα του Πάουντ «Πάπυρος» είναι γραμμένο σχεδόν a la maniere de: Πάπυρος... Τόσο καιρό... Γογγύλα. Σπάνια ποίηση χρωμάτισε τόσο πολύ το μύθο και την ιστορία και τροφοδότησε τόσες φιλολογικές έριδες και κουτσομπολιά, όσο η ποίηση της Σαπφούς. Φαινόμενο μοναδικό: η ερωτική της κλίση να γίνει το έμβλημα της γυναίκας ομοφυλοφιλίας. Το όνομά της και η γενέτειρά της να δηλώνουν τον μεταξύ γυναικών έρωτα.\nΑπόμακρη αλλά και οικεία\nΜάταια οι περισπούδαστοι φιλόλογοι, ο Klein, ο Shrift, ο Reinach, ο Vilamowitz, με προεξάρχοντα τον Welcker, ανέλαβαν την «ηθική» αποκατάσταση της ποιήτριας. Το πουριτανικό πνεύμα που ηθικολογεί και καταφεύγει σε ιδεολογήματα και νεφελώδες κατασκευές, παρακάμπτοντας τα ίδια τα ποιήματα. Στείρα πανεπιστημιακή σκέψη που εθελοτυφλεί σε μια τόσο μεγάλη παράδοση, που αρνείται ακόμη και τον μετριοπαθή Πλούταρχο, ο οποίος γράφει για τα ερωτικά πάθη της Σαπφούς: «φωνής επίσχεσις, ερύθημα πυρρώδες, ιδρώτες οξείς, αταξία και θόρυβος εν τοις σφυγμοίς, τέλος δε της ψυχής κατά κράτος ηττημένης απορία και θάμβος και ωχρίασις». Αποσιωπάται τέλος το μνημειώδες σχόλιο του Λογγίνου: «η Σαπφώ τα συμβαίνοντα ταις ερωτικαίς μανίαις παθήματα εκ των παρεπομένων και εκ της αληθείας αυτής εκάστοτε λαμβάνει». Φιλόλογοι που «συσχέτιζαν κουτά», αδυνατώντας να συλλάβουν την ελευθερία και την τόλμη της κοινωνικής και της ερωτικής ζωής στη Λέσβο, τον 6ο π.Χ. αι. Θεωρίες που δικαίως έπεσαν στο κενό αφού τα ποιήματα μιλούν από μόνα τους. Η Σαπφώ παραμένει πάντα το σύμβολο της ποίησης και του έρωτα. Τόσο μακρινή και τόσο κοντινή μας. Σε δίσεκτα χρόνια ο Μάνος Χατζιδάκιε μελοποίησε ένα σπάραγμά της στο πρωτότυπο και όλοι σιγοψιθυρίσαμε τα λόγια της, όπως ψιθυρίζουμε τα λόγια του δημοτικού τραγουδιού, του Σολωμού, του Σαραντάρη. Ο Ελύτης μεταφράζοντας τους στίχους της μεγαλύνει τη νεοελληνική μας γλώσσα. Πάντα ένας ερωτικός καΰμός, μια πανσέληνος θα τη φέρνει δίπλα μας. Απόμακρη, μια κοντινή και οικεία. Κτήμα ελαεί.\nfrom ανεμουριον https://ift.tt/2AQE6Ik


Διχασμός για Ιντέγε, μαύρο σε πέντε ξένους - Contra.gr - Live Sports Magazine\nΘΕΜΗΣ ΚΑΙΣΑΡΗΣ ΤΕΛ. ΑΝΑΝΕΩΣΗ: 24 Μαρ. 2016 | 08:45\nΟ λαός αποφάσισε, που λένε και οι νικητές την επόμενη μέρα των εκλογών. Το Contra.gr έδωσε το λόγο στον κόσμο, του ζήτησε να κρίνει τη φετινή παρουσία των παικτών του Ολυμπιακού με μια απλή ερώτηση: τον θέλετε στο ρόστερ της επόμενης σεζόν, ναι ή όχι; Η ανταπόκριση ήταν πολύ μεγάλη, αφού οι ψήφοι για κάθε έναν παίκτη πλησίασαν ξεπέρασαν τις 17.000.


Νέα ALMIS τεχνική – Άριστη σταθερότητα και λειτουργικότητα ισχίου - Ορθοπεδικός Αθήνα\nHome/News/Νέα ALMIS τεχνική – Άριστη σταθερότητα και λειτουργικότητα ισχίου\nΑυτή η συμπαθέστατη κυρία των 87 χρόνων υποβλήθηκε σε επέμβαση ολικής αρθροπλαστικής στο Ιατρικό Ψυχικού με την νέα μέθοδο ALMIS (βελτιωμένη τεχνική κ. Χριστοδούλου) για βαριά οστεοαρθρίτιδα ισχίου με συνοδό παραμόρφωση λεκάνης και σπονδυλικής στήλης.\nΛίγο χρονικό διάστημα μετά την επέμβαση ζήτησε να μας δείξει πως θυμήθηκε τα παλιά…\nΣημειωτέον ότι ήταν στα νιάτα της χορεύτρια και “μοντέλο” γνωστότατου ζωγράφου. Πράγματι μας εντυπωσίασε όταν την είδαμε να πέφτει στο πάτωμα του γραφείου και να κάνει “σπαγκάτο”!\nΌταν δεν κόβεται ούτε ένας στροφέας μυς τι μπορεί να επιτευχθεί!\nΣας εμφανίζω την φωτογραφία της με την άδειά της φυσικά. Είναι πολύ ευχαριστημένη που θυμήθηκε τα νιάτα της. Όλοι στην Κλινική μας έχουμε εντυπωσιασθεί. Δεν μπορούσαμε να διανοηθούμε ότι θα συναντούσαμε τέτοια περίπτωση. Βέβαια είναι μια πολύ ξεχωριστή περίπτωση αλλά αξίζει νομίζω να την παρουσιάσουμε. Εδώ φαίνεται η αληθινή πρόοδος που έχει επιτευχθεί τα τελευταία χρόνια με τις νέες τεχνικές αρθροπλαστικής του ισχίου, και κυρίως με την νέα ALMIS. Απλή διαδικασία, λιγότερη συνήθως της μίας ώρας, με τον ασθενή να ακούει μουσική, δεν απαιτείται, πλην σπανίων περιπτώσεων, ούτε γενική ούτε επισκληρίδιος αναισθησία, ούτε να γίνει μετάγγιση αίματος. Ο ασθενής σηκώνεται άμεσα και βαδίζει την ίδια μέρα. Ελάχιστοι οι περιορισμοί στις κινήσεις μετεγχειρητικά. Γίνεται χρήση πολύ μικρών εμφυτευμάτων που διατηρούν σχεδόν ανέπαφο το περι-προθετικό οστό, χωρίς τρυπήματα για τοποθέτηση βιδών ή ακρυλικών, χωρίς μεγάλους στειλεούς ή ακρυλικό «οστικό τσιμέντο» βαθιά μέσα στον αυλό του μηριαίου που η αφαίρεσή του σε περίπτωση λοίμωξης είναι μια επικίνδυνα δύσκολη και με μεγάλες επιπλοκές διαδικασία. Με την νέα ALMIS, την νέα κοτυλιαία πρόθεση χωρίς βίδες που χρησιμοποιούμε καθώς και τον νέο κοντό αντιστροφικό στειλεό όλη η επέμβαση είναι ελάχιστα επεμβατική στους μυς, στα οστά, στα νεύρα, στα αγγεία αλλά και στα οστά του μηρού και της λεκάνης. Έχουμε μακρόχρονο αποτέλεσμα σχεδόν σε όλους τους ασθενείς και σπάνια να συμβεί χαλάρωση λόγω της μόνιμης βιο-ενσωμάτωσης και της άριστης περι-προθετικής οστεογένεσης όπως στα σύγχρονα οδοντικά εμφυτεύματα. Επιπλοκές ελάχιστες και πολύ σπάνιες σε σχέση με το παρελθόν και σχεδόν όλες αντιμετωπίσιμες με απλή επίσης διαδικασία αν και όποτε χρειασθεί π.χ. σε περίπτωση πτώσης ή κατάγματος. Καμία σχέση με τις τραγικές ιστορίες του παρελθόντος!


Προς διάθεση τα εισιτήρια του Ολυμπιακού στην Ευρωλίγκα | Stoixima Online\nHome » Posts » Προς διάθεση τα εισιτήρια του Top-16\nΠρος διάθεση τα εισιτήρια του Top-16\nΜε ανακοίνωσή της η ΚΑΕ Ολυμπιακός ενημέρωσε εχθές τους φίλους της ομάδας σχετικά με τη διάθεση των εισιτηρίων για τους αγώνες του Top-16 της Euroleague.\nΗ ανακοίνωση που ανέβηκε στην επίσημη ιστοσελίδα της ΚΑΕ Ολυμπιακός αναφέρει:\n“Η Διεύθυνση των Εισιτηρίων της Κ.Α.Ε. ΟΛΥΜΠΙΑΚΟΣ ανακοινώνει ότι η πώληση των νέων πακέτων εισιτηρίων για τους 7 αγώνες της ομάδας μας για το Τop 16 ξεκινά την Δευτέρα 22/12/2014 από τα γραφεία της Κ.Α.Ε. ΟΛΥΜΠΙΑΚΟΣ (Στάδιο Ειρήνης και Φιλίας, Εθνάρχου Μακαρίου 1 Νέο Φάληρο) και από το ΙΝΤΕΡΝΕΤ.\nΝΑ ΣΗΜΕΙΩΘΕΙ ότι το σύνολο των διαθέσιμων θέσεων για το EuroleaguePass είναι περιορισμένο, οπότε όσοι φίλαθλοι ενδιαφέρονται θα πρέπει να βιαστούν!\nΜπολόνια – Προ Βερτσέλι 1 με απόδοση 1.85 στον Stoiximan\nΠαράλληλα, σε όσους φιλάθλους ενδιαφέρονται να αγοράσουν μεμονωμένα εισιτήρια για αγώνες της φάσης Τop 16, δίνεται η δυνατότητα να τα προμηθευτούν μέσω του ΙΝΤΕΡΝΕΤ καθώς και από το Επίσημο Κατάστημα της Κ.Α.Ε. ΟΛΥΜΠΙΑΚΟΣ από την ίδια ημερομηνία (22/12/2014).\nΓια την πώληση εισιτηρίων του κάθε αγώνα από τα εκδοτήρια θα βγαίνουν σχετικές ανακοινώσεις.”


ψ υ χ ή μ ο υ: July 2020\nΆγιος Παντελεημων (εικόνα του ζωγράφου Ανδρέα Φωκα)\nΑναρτήθηκε από Βασιλική Ν. στις 27.7.20 No comments:\nΕτικέτες Εορτή, Ζωγραφική\nΚυριακὴ Ζ’ Ματθαὶου\n32. Αὐτῶν δὲ ἐξερχομένων ἰδοὺ προσήνεγκαν αὐτῷ ἄνθρωπον κωφὸν δαιμονιζόμενον· 33. καὶ ἐκβληθέντος τοῦ δαιμονίου ἐλάλησεν ὁ κωφός, καὶ ἐθαύμασαν οἱ ὄχλοι λέγοντες ὅτι οὐδέποτε ἐφάνη οὕτως ἐν τῷ Ἰσραήλ.\nΑναρτήθηκε από Βασιλική Ν. στις 26.7.20 No comments:\n«Θαρρείς, τη Χάρυβδη, θεά, μπορώ να αποφύγω\nκι υπάρχει μια περίπτωση τη Σκύλλα να ξεφύγω;»\n«Νομίζεις είναι πόλεμος, μάχη συνηθισμένη;\n60 Να τις νικήσει ο θνητός ποτέ δεν περιμένει!\nΑπ’ το αιώνιο κακό, φεύγεις για να γλιτώσεις!\nΝα το δαμάσεις δεν μπορείς, μήτε να το αλώσεις!»\nΑναρτήθηκε από Βασιλική Ν. στις 25.7.20 No comments:\nΜπροστά στη θέα μιας ψυχής που σπαρταρά αφοπλίζεσαι. Αν έχεις στο παρελθόν σπαρταρήσει κι ο ίδιος, ήδη γνωρίζεις καλά πως το σπαρτάρισμα μεταδίδεται σαν ίωση, και θέλεις να το βάλεις στα πόδια. Αν δεν είχες παρόμοια εμπειρία, μια μυστική διαίσθηση κληρονομημένη από τα βάθη των αιώνων, σε προειδοποιεί να φορέσεις τη μάσκα της αναισθησίας αν σκοπεύεις από περιέργεια να παρακολουθήσεις την κατάληξη του σπαρταρίσματος και του σπαρταρισθέντος. Αυτή όμως είναι μάλλον μια αδόκιμη εκκίνηση για την παρουσίαση ενός βιβλίου. Πάμε απ’ την αρχή.\nΜόλις τέλειωσα την πρώτη σελίδα του ββλίου που φέρει τον τίτλο «Σε λάθος ώρα νυχτώνει», το έκλεισα δηλώνοντας αποφασιστικά στον έσω εαυτό μου, «αυτό το βιβλίο εγώ αποκλείεται να το διαβάσω... δεν ξέρω για ποιον αναγνώστη προορίζεται, πάντως δεν προορίζεται για μένα». Από τις πρώτες κιόλας λέξεις ένιωσα τη λάμα ενός ακονισμένου μαχαιριού να εισχωρεί σε μια πληγή που στους αιώνας των αιώνων δεν πρόκειται να κλείσει ή θα κλείσει μόνον όταν κλείσουν και οι τρύπες που άνοιξαν τα καρφιά στα χέρια και τα πόδια του Κυρίου.\nΠέρασε όμως μια μέρα και ξαναπήρα το βιβλίο στα χέρια μου. Δεν ήταν από ευγένεια προς τον συγγραφέα του που είχε την καλοσύνη να μου το στείλει. Δεν είμαι τόσο ευγενική, ποτέ δεν ήμουν. Εγκαταλείπω δίχως τύψεις βιβλία και ανθρώπους που δεν με αφορούν. Όχι όμως και αυτά ή αυτούς που με αφορούν απόλυτα κι ας με πληγώνουν -έχει αποδειχθεί ότι κατά κανόνα μου βγαίνει σε καλό. Και το βιβλίο που είχα αρχίσει να διαβάζω με αφορούσε απόλυτα κι ας με πλήγωνε αβάσταχτα. Διάβασα άλλες δυο σελίδες και το άφησα πάλι. Ποτέ μέχρι σήμερα δεν προσπάθησα τόσο πάνω στην ανάγνωση, όμως το εν λόγω κείμενο όσο βασανιστικά με απωθούσε άλλο τόσο μαγνητικά με έλκυε. Έτσι πορεύθηκε ο αναγνωστικός μου αγώνας σχεδόν μέχρι τη μέση. Γιατί από τη μέση και μετά του παραδόθηκα άνευ όρων και το διάβασα με μια ανάσα. Ποιο ήταν, λοιπόν, αυτό το άλογο που τρέχοντας αφηνιασμένα σε κάθε σελίδα έσερνε πίσω του την καρότσα της οδύνης μου, παρά τη θέλησή μου; Ήταν η ψυχή του συγγραφέα και μόνον αυτή. Μια ψυχή που σπαρταρούσε σε κάθε πρόταση ολόγυμνη, αδύναμη, ετοιμόρροπη και την ίδια στιγμή φοβερά δυνατή και ασυνήθιστα τολμηρή στην εκκωφαντική της ειλικρίνεια.\nΟ συγγραφέας ξεκινά με μια αντιπαράθεση. Από τη μια η γνωστή περικοπή με την ανάσταση από τον Χριστό του γου της χήρας στην Ναΐν. Από την άλλη ο θάνατος ενός δεκάχρονου κοριτσιού του οποίου ο συγγραφέας έχει να τελέσει την κηδεία ως ιερέας. Το τραγικό είναι τέκνο των ακραίων αντιθέσεων και εγγόνι των συγκρίσεων που δίχως αυτές αναμφισβήτητα το γένος των ανθρώπων θα ήταν πολύ ευτυχέστερο. Αχ, αυτές οι συγκρίσεις, οι τόσο ανθρώπινες...\n«Εγέρθητι» και «αναπαύσου». (σ.15)\nΔεν φανταζόμουν ποτέ πως θα μπορούσε να αποτυπώσει κάποιος τον κεραυνό που τον διαπερνά και τη στάχτη στην οποία τον μετατρέπει ένα παιδικό φέρετρο. Και όμως αυτό κάνει ο συγγραφέας, και διαβάζοντας τον κεραυνοχτυπιόμαστε μαζί του και μαζί του στάχτη γινόμαστε. Και αρπάζει τη στάχτη ο άνεμος να τη διασκορπίσει, και εκεί που λες πως όλα χάθηκαν, επιστρέφεται άρωμα Χριστοφόρο. Άρωμα που πλημμυρίζει πρώτα την δική του καρδιά και ακολούθως τη δική μας.\nΠαραιτούμενος από κάθε λογοτενικό επίπλαστο φτιασίδι, ο π. Βασίλειος Χριστοδούλου δημιουργεί ένα συγκλονιστικό λογοτεχνικό ρέκβιεμ. Οι λέξεις του είναι γυμνές σαν νεογέννητα βρέφη κι ο ίδιος γυμνός σαν πρωτόπλαστος μπροστά στο λιλιπούτειο φέρετρο μετεωρίζεται ανυπεράσπιστος από κάθε επιπόλαιη παρηγοριά και στερεότυπο κηρυγματικό επιχείρημα. Κατεβαίνει στον Άδη. Και αφού ξαναβγεί στο φως, αποτολμά το παράτολμο εγχείρημα να αρθρώσει όλα αυτά που έζησε εκεί κάτω, αλλά και γύρω από την κιβωτό του θανάτου εν μέσω όλων εκείνων που μένουν και δεν περιμένουν πλέον τίποτα. Αρθρώνει όλα αυτά που όσοι έχουμε ανάλογα βιώματα δεν τολμήσαμε ποτέ να εκστομίσουμε, με αποτέλεσμα τα αδήλωτα παράπονά μας, τα καταχωνιασμένα μας ερωτήματα και οι πιο κρύφιες «υβριστικές» μας σκέψεις σαν σκουλήκια να κατατρώνε το ξύλο της ψυχής μας που μένει σαρακοφαγωμένο. Όμως ο συγγραφέας σαν ρωμαλαίος ανθρακωρύχος βγάζει όλα τα κάρβουνα του πόνου στο φως! Και βγάζοντας τα δικά του κάρβουνα, συμπαρασύρει και τα δικά μας. Δεν αφήνει τίποτα κρυφό, τίποτα ανείπωτο, τίποτα υπαινικτικό. Δεν αποσιωπά, αλλά αντιθέτως κραυγάζει απεγνωσμένα. Παλεύει με τον Θεό, μαλώνει με τον Θεό, Του θυμώνει, Τον χάνει, Τον αναζητά, Τον βρίσκει και Τον ξαναχάνει. Κάθε ένα από τα δέκα τελευταία υποκεφάλαια του βιβλίου του φέρει τον σπαρακτικό τίτλο, «Πού είσαι;» Γιατί γυρεύει τον Θεό μια τέτοια ώρα; Τι δουλειά έχει ο Θεός με τον θάνατο; Αποκρίνεται: «Δεν είναι η σιωπή των νεκρών που βαραίνει. Η σιωπή της απουσίας Σου είναι που μας τυραννά.» (σ. 107)\nΠάνω στο συρματόσχοινο της ύπαρξης, ο π. Βασιλειος, βαδίζει με πόδια γυμνά. Σκίζεται, ματώνει, αλλά δεν σταματά. Ακροβατεί έως θανάτου. Και σπαρταρά. Σπαρταρά σαν ετοιμοθάνατος. Λιώνει σαν το κερί μπροστά στον πόνο της μάνας. Από αγάπη.\nΣτο αιματηρό οδοιπορικό του έχει δύο βακτηρίες που ενδεχομένως και να ταυτίζονται κατ’ έναν τρόπο. Μία βακτηρία η ποίηση, δεύτερη το Μυστήριο. Βακτηρίες και φτερά συνάμα. Αρχέγονες ροζιασμένες βακτηρίες και φτερά από κτίσεως κόσμου αιματοβαμμένα. Ίσως μόνο ένας υπηρέτης του Θεού θα μπορούσε να εισπηδήσει στο κενό του άδικου και παράλογα πρόωρου θανάτου μ’ αυτόν τον τρόπο ή απλά ένας αληθινός χριστιανός. «Για να γίνεις χριστιανός πρέπει πρώτα να γίνεις ποιητής», έλεγε ο Άγιος Πορφύριος. Και μόνο ένας ποιητής του Θεού -οξύμωρη κάπως έκφραση, το αναγνωρίζω μιας και Ποιητής του ανθρώπου είναι ο Θεός, μα και εικόνα Του ο άνθρωπος- δε θα δίσταζε να πέσει στο κενό δίχως να ανοίξει σαν αλεξίπτωτο σωτήριο το ράσο του για να σωθεί, όπως, κατ’ αναλογίαν και τηρουμένων πάντα των αναλογιών, δε χρησιμοποίησε ποτέ ο Χριστός τη Θεότητά του σαν αλεξίπτωτο για να σωθεί από το μαρτύριό Του. «Προπαθείς να υπενθυμίσεις στον εαυτό σου και στους άλλους πως μάλλον άνθρωπος είσαι.» (σ. 111)\nΚαι μήπως υπάρχει μεγαλύτερο μαρτύριο για τους ζώντες από το θάνατο του παιδιού τους; «Καλο Παράδεισο» ευχόμουν κι εγώ σε καθε κηδεία μέχρι και προχθές, αλλά τούτη εδώ μου άλλαξε τα δεδομένα. (σ. 29)\nΝαι, ο θάνατος ενός παιδιού είναι μια ενεργή νάρκη. Με το που αγγίζεις το χώμα της τα δεδομένα όλα τινάζονται στον αερα και μαζί τους κι εσύ. Ο συγγραφέας δεν διστάζει μετά από αυτήν την πρωτόγνωρη γι’ αυτόν εμπειρία να αποκαθηλώσει ιδέες και σχήματα χιλιοφορεμένα και χιλιοτρυπημένα από καιρό. Τόσο τρύπια που δεν μπορούν να ζεστάνουν πλέον κανέναν οδυνόμενο γυμνό. «Μας γλυτώνει επίσης κι αυτή η πρωτόπλαστη πτώση. Τη βρήκαμε βολική χάμου πεσμένη -ποιος ξέρει από ποιο ύψος ριγμένη- τετελεσμένη προ αιώνων και της τα φορτώσαμε όλα.» (σ. 33)\nΟ π. Βασίλειος κοιτάζει κατάματα τις σαθρές δικαιολογίες, ακόμα και τον κακώς νοούμενο ασκητισμό. «Είναι ο νοσηρός ασκητισμός που επιτίθεται στο σώμα, που ενοχοποιεί κάθε χαρά και απόλαυση στα όρια της αμαρτίας, που θεμελιώνει την ύπαρξή του πάνω στο αξίωμα «όσο πιο πολύ υποφέρεις, τόσο πιο αρεστός στον Θεό γίνεσαι» (σ. 40) Νομίζω πως ο άγιος του αιώνα μας, Πορφύριος, έχει δώσει την απάντηση επ’ αυτού με την πλέον ερωτική φράση που ειπώθηκε στους καιρούς μας: «Να αγαπάεις και να πονάεις».\nΜπροστά στη σκαμμένη γη που θα καταπιεί το νεκρό παιδί, ο συγγραφέας νοιάζεται για τους ζώντες, καίγεται γι’ αυτούς και αναρωτιέται ποια μπορεί να γίνει η «σκαμένη αγκαλιά» που θα τους αγκαλιάσει. «Η Εκκκλησία» ψελλίζει, αφού ταλανιστεί αρκετά «καλείται στο ιστορικό παρόν του Πόνου και του Φόβου να πρφυλάξει τους ανθρώπους και να τους φροντίσει. Να γίνει μια αγκαλιά να τους δεχθεί, να μην ξεπαγιάζουν έξω στο Παράλογο. Να τους ζεστάνει σε Νόημα. Καλείται η Εκκλησία στο ιστορικό παρόν να πάρει το μέρος των ανθρώπων και όχι του Θεού.» (σσ. 52-53) «Του ανθρώπου που πληρώνει ακριβό τίμημα αυτής της επιλογής του, με το να χάνει πρόωρα και αναίτια πολλά απ’ αυτά που αγαπά. Να χαϊδεύει το κεφαλάκι του τρυφερά η Εκκλησία και να του διαβάζει ποίηση, μόνο ποίηση, μυσταγωγώντας τον στο μυστήριο της έμπονης ζωής, και του σκοτεινού θανάτου, αλλά και στο μυστήριο της αναμονής και της Βασιλείας.» (σσ. 53-54). Και ο εν λόγω συγγρφέας είναι θρεμμένος από τη μεγάλη ποίηση και γι’ αυτό την επικαλείται όπως ο Όμηρος τη Μούσα να τον συνδράμει στο δύσκολο έργο του. Ανάμεσα στις παλλόμενες λέξεις του παρεισφρύουν ποιήματα του Ελύτη, του Σεφέρη, του Ρίτσου, του Βαλαωρίτη, της Δημουλά, του Γρηγορίου Θεολόγου, του Ησαϊα, του Δαυίδ κ.ά. Τον συνεπικουρούν κείμενα πολλών άλλων ποιητικών συγγραφέων όπως του Έλιοτ, του Καζαντζάκη, του Κ. Παπαγιώργη, του Αρχ. Σωφρόνιου Σαχάρωφ, του Αρχ. Βασιλείου Γοντικάκη, και του Ολιβιέ Κλεμάν, του Παύλου Ευδοκίμωφ, του π. Αλέξανδρου Σμέμαν, του Γιανναρά κ.ά.\nΚι όμως, παρόλη τη βοήθεια που του παρέχουν οι ποιητές και οι σοφοί, ο ιερέας του Θεού δεν γλυτώνει την ακατάπαυστη πάλη στα σπλάχνα του. Κι ίσως ακριβώς επειδή τον συνδράμουν, δε σταματά να παλεύει έως θανάτου. «Οδηγώντας προς το Κοιμητήριο, Παρασκευή πρωί, για την Εξόδιο Ακολουθία της Ανδριάνας, πάλευα μέσα μου το παράλογο, το ανείπωτα οδυνηρό, τη στοιχειωμένη σιωπή, τη φρίκη μιας πιθανής ειμαρμένης... Ένιωθα πως το σχοινί δε θα με κρατήσει...» Μέσα σ’ αυτήν την Γεθσημάνεια αγωνία θα έρθει η θεία έκλαμψη να τον παρηγορήσει και θα μας τη φανερώσει σαν παιδί που δεν μπορεί να πει ψέμματα: «Τον σκέφτηκα (τον Χριστό) πεθαμένο, ύπτιο νεκρό μέσα στον δικό Του τάφο.» (σ. 59). «Με τον δικό Του... θάνατο ο Θεός ανοίγει μια τρύπα στη γη, όπως κανείς ένα παράθυρο στον ήλιο...» (σ. 69)\nΟ συγγραφέας μπροστά στο τραγικό συμβάν ξαναγίνεται μαθητής της πρωτοσχολικής ηλικίας, μα αυτή τη φορά στο σχολείο του θανάτου. Ξαναδιαβάζει απ’ την αρχή τον άνθρωπο και τον Θεό. «Αλλάζει το αλφάβητο της πίστης μου, βρίσκομαι σχεδόν σε πανικό.» (σ. 118) Μαζί του συλλαβίζουμε κι εμείς το νέο αλφαβητάρι. Ένα αλφαβητάρι που έρχεται κατευθείαν από την πρώτη στιγμή της Δημιουργίας. Μια στιγμή που κανείς δε θυμάται, μα μένει ανεξίτηλη σφραγίδα εντός μας που θαρρείς και περιμένει κάτι τέτοιες στιγμές για να ανάψει σαν φάρος και να σφυρίξει σαν συναγερμός στα σωθηκά της ύπαρξης. Και αυτή η σφραγίδα είναι το φιλί. Εκείνο το πρώτο αλησμόνητο φιλί της Ζωής...\n«Μας φίλησε (ο Θεός) στο στόμα και ζήσαμε. Το πρόσωπο δεν το θυμόμαστε. Το φιλί όμως ποιος το ξεχνά;» (σ. 121) «Πρέπει να ξαναβρούμε το δρόμο της επιστροφής, γι’ αυτό και φιλί με φιλί προχωρούμε.» (σ. 122)\nΝαι, φιλί με φιλί προχωρούμε, και ποιος δε θα το ’θελε; Μα είναι τις περισσότερες φορές φιλί πνιγμένο στα δάκρυα, κι Αυτός που μας φίλησε δεν το σβήνει με μια απλή κίνηση του σφουγγαριού της αγάπης Του στον μαυροπίνακα της καρδιάς μας. «Δε σώζει ο Θεός τον άνθρωπο από τη λύπη. Τον σώζει μέσα στη λύπη» (σ. 71) θα μου απαντήσει ο συγγραφέας σαν να ακούει το παράπονό μου, και η φράση του αυτή καρφώνεται στην καρδιά μου σαν φτερωτή σε μύλο.\nΜαζί μου αναρωτιέται: «Ο Θεός, εν τέλει, μπορεί να παράσχει τις διευκρινίσεις; Είναι ο Θεός των απαντήσεων ή ο Θεός της εμπιστοσύνης;» (σ. 77)\nΠόσο ανταποκρίνεται στ’ αλήθεια, σκέφτομαι, ο Θεός που φτιάξαμε στον αληθινό Θεό; Σαν ατάλαντοι και επηρμένοι ποιητές εμείς πλάσαμε έναν Θεό σαν ατσαλάκωτο και αξιοσέβαστο μικροαστό. Έναν Θεό που σηκώνεται όρθιος σαν μαθητής στο θρανίο του και οφείλει να μας απαντήσει σε ό,τι τον ρωτούμε για να διαπιστώσουμε αν διάβασε το μάθημά Του και να του βάλουμε κατόπιν βαθμό. Και ποιος μας είπε πως μας χρωστά ο Θεός απαντήσεις; Και ποιος μας είπε πως οι απαντήσεις βοηθούν;\n«Να παραμείνουμε στο ερώτημα γιατί αυτό μας κρατά ανοιχτούς στη σχέση, ζωντανούς στην επιθυμία.» (σ. 81) «Αυτή η απόκρυψη ίσως και να ’ναι τελικά αυτό το μυστήριο που συντηρεί σε επίπεδο ερωτικό τη σχέση Θεού ανθρώπου -ο έρωτας πάντα από το μυστήριο τρέφεται.» (σ. 83) Έτσι είναι. Εξάλλου, και στη Γεθσημανή θα παρατηρήσει πολύ εύστοχα «δεν διαβεβαιώνεται Εκείνος για κάτι, εμπιστεύεται: πλην ουχί ως εγώ θέλω, αλλ’ ως συ.» (σ. 83)\nΕμείς αντί να εμπιστευτούμε Εκείνον, εμπιστευθήκαμε τους ανέραστους παραθεολογούντες που μόνο ενοχικά συμπλέγματα κατάφεραν να μας μεταδώσουν βάζοντας στο ειδώλιλο του κατηγορουμένου το σώμα, τη χαρά, τα όνειρα. Ο συγγραφέας όμως αναλαμβάνει την υπεράσπισή τους.\n«Κάθε ένας που ονειρεύεται επενδύει, ρισκάροντας πως το αύριο θα ’ναι εκεί.» (σ. 85)\nΚαι το όνειρο είναι άλμα στο κενό, άλμα στο αβέβαιο. Δίχως αυτό σκουλήκια σερνάμενα γινόμαστε και Θεό ποτέ δεν θα δούμε. Πότε θα δούμε Θεό; «Πέφτουμε μέσα στο κενό του Θεού και τότε μόνο γνωρίζουμε πως ο Θεός υπάρχει.» (σ. 86) «... (η σχέση μας με τον Θεό έχει όλα αυτά τα χαρακτηριστικά του ρίσκου και της διακινδύνευσης όπως αποτυπώνονται στη σχέση του Θεού με τον πατριάρχη Αβραάμ) τολμώντας να θυσιάσει τον Ισαάκ της εξασφάλισης, της λογικής συνεκδοχής του κάθε γεγονότος της ζωής μας και της εκ προοιμίου προφύλαξης του «εγώ» έναντι κάθε απροόπτου ή και κάθε απαίτησης του «εσύ»...» (σ. 99)\nΓιατί ο συγγραφέας υπερασπίζεται τη μακρόβια ζωή και τις χαρές της; «Η ζωή δεν είναι καρπός που τον τρως γρήγορα. Πρέπει να ζήσουμε πολύ για να προσεγγίσουμε τον πυρήνα της γεύσης της.» (σ. 136)\n«Που είσαι;», αναρωτιέται ξανά και ξανά μαζί μας. Ναι, ο Θεός που κατασκευάσαμε σαν γενναιόδωρο τραπεζίτη που μας χορηγεί κονδύλια ασφάλειας, ευμάρειας και αφθαρσίας, δεν υπάρχει. Πριν από μας και για μας, ο Ίδιος καταστρέφει την εικόνα Του. Ο συγγραφέας το διατυπώνει έξοχα: «Και ο Θεός αναπάντεχα εμφανίζεται ως ο μεγάλος εικονοκλάστης. Συντρίβει με την Ενανθρώπσή Του κάθε προηγούμενη εικόνα Του...» (σ. 153) Θα έλεγα, και κάθε επόμενη εικόνα Του. Διότι από τη γέννησή Του ως σήμερα έχουμε φτιάξει άπειρα πλαστά κακκέκτυπά Του. Στη Βηθλεέμ «αντί να μας λύσει τα προβλήματα και να μας απαλλάξει από το κακό και τους κινδύνους, έρχεται ο Ίδιος και θέτει τον εαυτό Του υπό του κακού, υπό του κινδύνου, υπό της απειλής.» (σ. 154)\n«Ο Θεός τελικά αποκαλύπτεται ως Θείο Σκοτάδι -τόσο φωτεινό στο κέντρο του που μας τυφλώνει.» (σ. 156)\nΤελειώνοντας το βιβλίο αναρωτιέμαι, αν δεν υπήρχε θάνατος θα υπήρχε Θεός; Και δεν εννοώ, βέβαια, αν θα υπήρχε όντως από μόνος Του, γιατί εξάλλου αυτό είναι δικό Του ζήτημα. Εννοώ αν θα υπήρχε για μας. Μήπως πρέπει, τελικά, να διαβάσουμε τη ζωή σαν βιβλίο που το ξεκινούμε από το τέλος για να φτάσουμε στην αρχή σαν ήταν γραμμένο σε αραβκή γλώσσα; Δεν είμαι σίγουρη, αλλά θα το σκεφτώ σοβαρά. Μπορώ όμως να πω με σιγουριά πως ο π. Βασίλειος Χριστοδούλου μας χάρισε ένα σύγχρονο αλφαβητάρι πίστης, ελπίδας και αγάπης που οι καιροί μας χρειάζονται επειγόντως. Και τον ευχαριστώ με όλη μου την ψυχή για την ευαισθησία, την τόλμη και την εντιμότητα!\nΑναρτήθηκε από Βασιλική Ν. στις 21.7.20 No comments:\nΚυριακή των Αγ. Πατέρων της Δ΄ Οικουμενικής Συνόδου\nΑναρτήθηκε από Βασιλική Ν. στις 19.7.20 No comments:\nΧάι κου της προσευχής\nΓια να γίνω γοργόνα\nΑναρτήθηκε από Βασιλική Ν. στις 18.7.20 No comments:\nΕτικέτες χάι κου, Χάι κου φωτογραφια\nΤο μίσος του άλλου\nμπορεί να το υπομείνει κι ένας αλαζονας\nμπορεί να τη σηκώσει\nμόνο ο ταπεινός\nΑναρτήθηκε από Βασιλική Ν. στις 16.7.20 No comments:\nΠοιητικοί διάλογοι 2\n- Πήγαινε φώναξε τον άντρα σου.\n- Δεν έχω άντρα.\n- Καλά το είπες.\nΓιατί πέντε είχες\nκι αυτός που έχεις τώρα\nδεν είναι άντρας σου.\nΚαι έτσι μια μικρή αλήθεια\nσυνάντησε τη Μεγάλη.\nΑναρτήθηκε από Βασιλική Ν. στις 14.7.20 No comments:\nΑναρτήθηκε από Βασιλική Ν. στις 12.7.20 No comments:\nΠοιητικοί διάλογοι 1\nΕίσαι ο Χριστός;\nΕίσαι ο Ηλίας;\nΕίμαι μια φωνή στην έρημο.\nΑναρτήθηκε από Βασιλική Ν. στις 11.7.20 No comments:\nΌταν σπαρταρά η ψυχή - Παρουσίαση του βιβλίου «Σε...


Πούτιν: Παράνομες και επικίνδυνες οι διαμαρτυρίες για την απελευθέρωση Ναβάλνι – News.gr\n«Γιατί στη χώρα μας πρέπει όσα είναι εκτός του πλαισίου του νόμου να επιτρέπονται;» δήλωσε ο Ρώσος πρόεδρος\nΑπαντώντας σε σχετικό ερώτημα για τις συγκεντρώσεις διαμαρτυρίας που διοργανώνονται ο Ρώσος πρόεδρος είπε : «Σε καμία περίπτωση δεν πρέπει να βγάζουν μπροστά τους ανήλικους. Έτσι ενεργούν οι τρομοκράτες, όταν μπροστά βάζουν τις γυναίκες και τα παιδιά. Εδώ βέβαια τα πράγματα είναι λίγο διαφορετικά, αλλά στην ουσία είναι το ίδιο πράγμα. Γι' αυτό θέλω για μια ακόμη φορά να επαναλάβω ότι όλοι οι άνθρωποι έχουν το δικαίωμα να δραστηριοποιούνται πολιτικά, να εκφράζουν την άποψή τους, να προωθούν την άποψή τους στην κοινή γνώμη αλλά στο πλαίσιο που προβλέπει ο νόμος. Ό,τι βγαίνει έξω από το πλαίσιο του νόμου, όχι απλώς δεν είναι εποικοδομητικό, αλλά επικίνδυνο».\nΝωρίτερα ο εκπρόσωπος τύπου του Ρώσου προέδρου Ντμίτρι Πεσκόφ, δήλωσε, σύμφωνα με το ΑΠΕ-ΜΠΕ, ότι στις συγκεντρώσεις διαμαρτυρίας συμμετείχε λίγος κόσμος. «Τώρα πολλοί θα λένε ότι στις παράνομες αυτές συγκεντρώσεις συμμετείχε πολύς κόσμος. Όχι, συμμετείχε λίγος κόσμος, οι πολλοί ψηφίζουν υπέρ του Πούτιν. Και πολλοί ψήφισαν τις συνταγματικές μεταρρυθμίσεις. Εάν συγκρίνει κάποιος τους αριθμούς, τότε θα καταλάβετε πόσος λίγος κόσμος είναι αυτός».\nΒλαντιμίρ Πούτιν Αλεξέι Ναβάλνι


Ημερίδα ενημέρωσης σχετικά με τα θέματα του νέου ΚΦΔ προς τους υπαλλήλους των ΔΟΥ πραγματοποιήθηκε στις 2.1.2014 .\nΣτην ημερίδα χαιρετισμό και σύντομη εισήγηση έκανε ο Γενικός γραμματέας Δημοσίων Εσόδων κος θεοχάρης.\nΜερικά από τα ενδιαφέροντα σημεία της εισήγησης του Γενικού γραμματέα δημοσίων εσόδων:\n-Με τον νέο ΚΦΔ γίνεται προσπάθεια να αποσυσχετισθεί η υποβολή όλων των δηλώσεων από την άμεση πληρωμή τους (ΦΠΑ,ΦΜΥ,Εισόδημα κλπ).\n-Πλέον ο φορολογούμενος θα υποβάλλει την δήλωσή του και θα παίρνει Τ.Ο για να πληρώνει στην τράπεζα/ΕΛΤΑ. (καταργείται το διπλότυπο και η πληρωμή στο ταμείο ΔΟΥ)\n-Στόχος της φορολογικής διοίκησης είναι ο φορολογούμενος να δηλώνει άμεσα την φορολογητέα ύλη ανεξαρτήτως της δυνατότητάς του για άμεση πληρωμή.\nΚαλείτε δηλαδή να δηλώνει εμπρόθεσμα την δήλωση και μετά να καταβάλει τα οφειλόμενα ποσά όπως ορίζεται στις εκάστοτε προθεσμίες.\nΌπως σχετικά ανέφερε ο ΓΓΔΕ όποιος δεν υποβάλλει δήλωση είναι φοροφυγάς, και ως τέτοιο πρέπει να του φερόμαστε. Η πληρωμή είναι άλλο θέμα.\nΑυτό που θέλουμε το επόμενο χρονικό διάστημα είναι να ενισχυθούν με προσωπικό όλες οι ΔΟΥ. Έχει ζητηθεί να προσληφθούν 700 επιπλέον άτομα . 400 άτομα έχουν φύγει από 1.9.2013 μέχρι και το τέλος του έτους.\n-Οι φορολογούμενοι έχουν την δυνατότητα να λαμβάνουν φορολογική ενημερότητα διάρκειας 1 μήνα από το taxis εφόσον έχουν ρυθμίσει τα χρέη ή έχουν οφειλές σε αναστολή λόγω προσφυγής ή έχουν οφειλές μη ληξιπρόθεσμες.\n-Πλέον δίνεται η δυνατότητα στην διοίκηση να προβαίνει σε εκτιμώμενο προσδιορισμό φόρου στις περιπτώσεις μη υποβολής δηλώσεων, ακόμα και πριν γίνει έλεγχος, με σκοπό να προσέλθει ο φορολογούμενος να υποβάλλει δήλωση. Μόλις ο φορολογούμενος προσέλθει και κάνει δήλωση τότε ο εκτιμώμενος προσδιορισμός αυτός δεν θα ισχύει.\nΑυτό θα ενεργοποιηθεί σε κάθε περίπτωση μη δήλωσης. Για παράδειγμα εάν ο φορολογούμενος δεν υποβάλει μία δήλωση ΦΠΑ για μία συγκεκριμένη φορολογική περίοδο η ΓΓΔΕ θα μπορεί να προσδιορίσει τον ΦΠΑ από μόνη της και να καλέσει τον φορολογούμενο να τον πληρώσει.\nΑυτό θα ενεργοποιηθεί σε κάθε περίπτωση μη δήλωσης. Για παράδειγμα εάν ο φορολογούμενος δεν υποβάλει μία δήλωση ΦΠΑ για μία συγκεκριμένη φορολογική περίοδο η ΓΓΔΕ θα μπορεί να προσδιορίσει τον ΦΠΑ από μόνη της και να καλέσει τον φορολογούμενο να τον πληρώσει.<?xml:namespace prefix = o ns = "urn:schemas-microsoft-com:office:office" />\nΣχολιασμός Θέματος «Αποσυνδέεται πλήρως η υποβολή της δήλωσης από την καταβολή των φόρων »


Πνευματικό Καταφύγιο: Ομολογία αμαρτιών.\nΗ εξέταση και εξομολόγηση των αμαρτιών ας γίνει μέσα στο νου- ας είναι το δικαστήριο χωρίς μάρτυρα- ας δει την εξομολόγηση σου μόνον ο Θεός, ο Θεός που δεν κατηγορεί για τις αμαρτίες, άλλα που τις συγχωρεί όταν τις εξομολογούμαστε.\nΆλλ' ακόμα και έτσι διστάζεις και υποχωρείς; Γνωρίζω και εγώ ότι δεν ανέχεται η συνείδηση την ενθύμηση των αμαρτιών μας. Διότι αν θυμηθούμε μόνον τις αμαρτίες μας η ψυχή μας αναπηδά όπως ακριβώς αναπηδά κάποιο αδάμαστο και δύστροπο πουλάρι.\nΌμως συγκράτησε, χαλιναγώγησε, χάιδευσε τη ψυχή με το χέρι, κάνε τη ήμερη, πείσε την, ότι αν δεν εξομολογηθεί τώρα, θα εξομολογηθεί εκεί όπου είναι περισσότερη η τιμωρία, όπου είναι μεγαλύτερος ο παραδειγματισμός.\nΝτρέπεσαι να ομολογήσεις το αμαρτήματα; Να ντρέπεσαι και να τα διαπράξεις. Εμείς όμως όταν διαπράττουμε αυτά τολμάμε να τα διαπράττουμε κατά τρόπον αναίσχυντο και προκλητικό· όταν όμως πρόκειται να τα ομολογήσουμε, τότε ντρεπόμαστε και αποφεύγουμε, ενώ έπρεπε να κάνομε τούτο με μεγάλη προθυμία. Διότι δεν είναι ντροπή το να κατηγορείς τα αμαρτήματα, αλλά δικαιοσύνη και αρετή· εάν δεν ήταν δικαιοσύνη και αρετή δεν θα έδινε γι' αυτήν ο Θεός αμοιβή.\nΣτα κοσμικά δικαστήρια συμβαίνει να επέρχεται η τιμωρία μετά την ομολογία της ένοχης. Για τούτο και ο ψαλμός υποπτευόμενος ακριβώς αυτό, μη τυχόν δηλαδή φοβούμενος κανείς τιμωρία μετά την εξομολόγηση αρνηθεί να εξομολογηθεί τα αμαρτήματά του, λέγει· «εξομολογηθείτε στον Κύριο τα αμαρτήματά σας, διότι είναι αγαθός, διότι το έλεος αυτού μένει εις τον αιώνα».\nΜήπως δεν γνωρίζει τα αμαρτήματα σου, εάν εσύ δεν τα ομολογήσεις; Λοιπόν τί περισσότερο γίνεται σε σένα όταν δεν τα ομολογείς; Μήπως μπορείς να διαφύγεις την προσοχή του; Και αν ακόμα δεν τα πεις εσύ, εκείνος τα είδε· αν δε τα πεις εσύ εκείνος τα λησμονεί. Διότι λέγει· «Ιδού εγώ είμαι ο Θεός εκείνος ο οποίος από αγάπη εξαλείφω τις αμαρτίες σου, και δεν τις ενθυμούμαι». Βλέπεις; «Εγώ δεν θα τις ενθυμηθώ» λέγει· διότι τούτο είναι ίδιον της φιλανθρωπίας· συ να τις θυμηθείς για να σου γίνει αφορμή σωφρονισμού.\nΑκούγοντας λοιπόν ο Παύλος ότι αυτά τα αμαρτήματα δεν τα θυμάται ο Θεός ο ίδιος συνεχώς τα μνημόνευε, λέγοντας τα εξής· «Δεν είμαι άξιος να ονομάζομαι απόστολος, διότι κατεδίωξα την εκκλησία του Θεού» και «Ο Χριστός ήρθε στον κόσμο να σώσει τούς αμαρτωλούς, μεταξύ των οποίων πρώτος είμαι εγώ». Δεν είπε ήμουν, αλλά είμαι.\nΗ συγχώρηση των αμαρτημάτων έγινε από το Θεό και η ενθύμηση των συγχωρηθέντων αμαρτημάτων δεν εξαφανιζόταν από τον Παύλο. Εκείνα που ο Δεσπότης εξάλειψε, αυτά αυτός εξέθετε σε κοινό όνειδος. Διότι ακούσατε τον προφήτη που λέει, «και δεν θα τα ενθυμηθώ», συ όμως να τα ενθυμείσαι. Ο Θεός τον ονομάζει σκεύος εκλογής, και αυτός ονομάζει τον εαυτόν του πρώτον εξ όλων των αμαρτωλών. Εάν δε δεν λησμονούσε τα συγχωρημένα αμαρτήματα, αναλογίσου πως ενθυμείτο τις ευεργεσίες του Θεού. Και γιατί λέω ότι δεν ντροπιάζει η ενθύμηση των αμαρτημάτων;\nΠοιός το λέει αυτό; Ο Φαρισαίος και ο Τελώνης. Διότι ο μεν τελώνης που είπε τα αμαρτήματά του κατέβηκε από το ναό δικαιωμένος, ο δε Φαρισαίος που είπε τα κατορθώματά του κατέβηκε αφού έγινε μικρότερος από τον τελώνη. Βλέπεις πόσο μεγάλη βλάβη προήλθε από την ενθύμηση των κατορθωμάτων και πόση μεγάλη ωφέλεια από το να μη λησμονήσει να αναφέρει τα αμαρτήματά του; Και πολύ ευλόγα.\nΔιότι εκείνος που θυμάται τα κατορθώματά του οδηγείται στην υπερηφάνεια, περιφρονεί τους υπόλοιπους ανθρώπους, όπως ακριβώς έπαθε ο Φαρισαίος· διότι δεν θα έφθανε σε τόσο μεγάλη υπηρηφάνεια, δεν θα έλεγε, «δεν είμαι όπως οι άλλοι άνθρωποι», εάν δεν θυμόταν τη νηστεία του και την ελεημοσύνη του. Η ενθύμηση όμως των αμαρτημάτων συγκρατεί το λογισμό, τον πείθει να είναι ταπεινόφρονας, και με την ταπεινοφροσύνη ελκύει την εύνοια του Θεού. Άκουσε λοιπόν πως και ο Χριστός μάς προτρέπει να λησμονούμε τα κατορθώματά μας· «όταν κάνετε όλα όσα σας διέταξε ο Θεός, να λέτε ότι είμαστε άχρηστοι δούλοι, διότι απλά κάναμε ό,τι είχαμε χρέος να κάνουμε». Συ λέγε ότι είσαι άχρηστος δούλος, εγώ όμως δεν θα σε κάνω άχρηστο· συ εάν ομολογήσεις τη δική σου μηδαμινότητα, εγώ θα σε κάνω λαμπρό και θα σε στεφανώσω.\nΒλέπεις με πόσους τρόπους έχει αποδειχθεί ότι η μεν μνημόνευση των αμαρτημάτων μάς παρέχει μεγάλο κέρδος, ενώ η μνημόνευση των κατορθωμάτων μεγάλη ζημιά; Το αντίθετο πάλι, ότι μάς αναμένει τιμωρία από τη λήθη των αμαρτημάτων, ωφέλεια δε όταν λησμονούμε τα κατορθώματά μας;\nΘέλεις να μάθεις και από αλλού ότι το να μνημονεύουμε τα αμαρτήματά μας είναι πολύ μεγάλο κατόρθωμα; Άκουσε τον Ιώβ. Διότι όπως καυχιόταν για τα άλλα έτσι ακριβώς και για την εξομολόγηση των αμαρτημάτων του λέγοντας τα εξής· «και αν αμαρτάνω εκουσίως αποφεύγω το μεγάλο πλήθος, για να μη διακηρύξει τις αμαρτίες μου». Αυτό δε που λέει σημαίνει το εξής· ουδέποτε το πλήθος των ανθρώπων με έκανε να νοιώσω ντροπή. Διότι ποιά ωφέλεια προκύπτει από το να μη γνωρίζουν οι άνθρωποι τις αμαρτίες μου, αφού όλες τις γνωρίζει ο Θεός; Ποιά δε θα είναι η ζημιά μου από το να γνωρίζουν αυτοί τα αμαρτήματα, όταν ο Θεός θέλει να μη με καταδικάσει;\nΚαι αν όλοι με καταδικάζουν, δεν με ενδιαφέρει καθόλου η απόφαση τους εφ' όσον ό δικαστής με αθωώνει· και αν πάλι όλοι με επαινούν και με θαυμάζουν, ενώ εκείνος με καταδικάζει, καμιά πάλι ωφέλεια δεν έχω από την κρίση τους. Διότι παντού σ' εκείνον πρέπει να βλέπουμε και αυτό να κάνουμε για τα αμαρτήματά μας, αυτό δηλαδή που κάνουμε όταν ξοδεύουμε χρήματα.\nΜόλις σηκωθούμε από το κρεβάτι, πριν πάμε στην αγορά, ή πριν να διαχειρισθούμε κάτι από τα ιδιωτικά ή δημόσια πράγματα, αφού καλέσουμε τον υπηρέτη ζητούμε λογαριασμό για τα έξοδα, για να δούμε τί μεν κακώς τί δε καλώς έχει ξοδευτεί και πόσον υπόλοιπο έχει μείνει· και αν δούμε ότι είναι λίγο το υπόλοιπο, με κάθε τρόπο βρίσκουμε πηγές εσόδων, για να μη καταστραφούμε από την πείνα χωρίς να το αντιληφθούμε.\n(Αγ. Ιωάννου Χρυσοστόμου, Ομιλία «Ότι χρήσιμον το κατηγορείν των οικείων αμαρτημάτων»).\nΑναρτήθηκε από Π.ΑΝΤΩΝΙΟΣ ΒΟΥΛΚΟΣ στις 1:41 μ.μ.


Κατερίνα Παπουτσή « Η γλυκιά ‘’ παραμυθού ‘’ , συζητά μαζί μας, κάτω από τ’ αστέρια, και μας τα δωρίζει » - FiloxeniArt\nΗ Κατερίνα Παπουτσή , η δική μας « Παραμυθού» , δέχτηκε το κάλεσμά μας, και ήρθε στην παρέα μας έτσι όπως ήταν, χωρίς να προσθέσει ή να αφαιρέσει ούτε ένα υφάδι … Σαν Νεράιδα των νεραϊδών, σαν αερικό, σαν μια αγκαλιά που μας ζέσταινε καθώς ο ύπνος μας έπαιρνε, μια πρωτόγνωρη βαρκάδα στα παραμυθονήσια … Νιώθαμε ήδη οικειότητα μαζί της . Έτσι φεύγοντας καθίσαμε στο κιόσκι με τ’ αστέρια και κουβεντιάσαμε … Να τι είπαμε :\nΌμορφη μου Κατερίνα …\nΑ.Ρ. Ποιο ήταν το δικό σου αγαπημένο παραμύθι;\nΚ.Π. Εκτός από τα λαϊκά παραμύθια που μου τα έλεγε η παραμυθού γιαγιά μου , το αγαπημένο μου ήταν η καλύβα του μπάρμπα Θωμά . Ένα μεγάλο γλυκόπικρο έντεχνο παραμύθι ( όπου έντεχνο, ορίζεται το παραμύθι που έχει συγκεκριμένο δημιουργό ). Θεωρώ συγκλονιστική την τελευταία παράγραφο ” Κάθε φορά που χαίρεστε για την ελευθερία σας , να συλλογίζεστε πως τη χρωστάτε στην αγαθή ψυχή του … Να μην κινδυνεύει κανένας άνθρωπος να χωριστεί από τη γυναίκα του , τους γονείς του , τα παιδιά του\nΑ.Ρ. Τα έργα σου σε ποιες ηλικίες απευθύνονται ;\nΚ.Π. Τα παραμύθια ξεκίνησαν από τους μεγάλους για μεγάλους . Ήταν ένα αεράκι δροσερό στον κάματο και την κούραση της μέρας την εποχή οι λέξεις τηλεόραση και διαδίκτυο ήταν παντελώς άγνωστες , δεν υπήρχε ούτε ραδιόφωνο. Αργότερα ”εξορίστηκαν ” στα κρεβάτια των παιδιών σαν υπνωτικό . Παρόλο που έχω γράψει κι για παιδιά ( Το χαμόγελο της γουρουνίτσας / το παραμύθι της καρδιάς ) μου αρέσει να γράφω για μεγάλους . Παραμυθίες θα τα ονόμαζα σχεδόν πάντα με καλό τέλος γιατί αυτό είναι το ζητούμενο. Κι όπως συνηθίζω να λέω και το πιστεύω εννοείται ” τι είναι το παραμύθι μιά σταξιά μέλι στο αχ της ψυχής μας είναι\nΑ.Ρ. Υπάρχει κάτι περίεργο που έχεις παρατηρήσει σε σχέση με το προτεινόμενο υλικό από τα ΜΜΕ ή αλλού ;\nΚ.Π. Από τα ΜΜΕ προβάλλεται εύπεπτο υλικό αυτό έχω παρατηρήσει αλλά ας μην αδικώ καταστάσεις δεν βλέπω παρά ελάχιστα τηλεόραση οπότε …Αυτό που με σιγουριά μπορώ να πω και απεύχομαι , είναι το να χρησιμοποιείται προς αντικατάσταση του γονιού . Ας μην ”παρκάρονται ” τα παιδιά απέναντι από μια τεράστια οθόνη\nΑ.Ρ. Το ζητούμενο είναι η χαρά, η διασκέδαση, ο ενθουσιασμός , ή τα μηνύματα και η γνώση ;\nΚ.Π. Από ένα παραμύθι μπορούμε να πάρουμε και χαρά και διασκέδαση και γνώση και μηνύματα . Όλα χρειάζονται !\nΑ.Ρ. Από τι ελκύονται παιδιά , ακόμα και οι μεγάλοι ;\nΚ.Π. Τα παιδιά, του σήμερα, ελκύονται από την περιπέτεια , το απρόοπτο , αυτό που θα ήθελαν να φτάσουν , από την ανατροπή. Στο παραμύθι όλα μπορούν να γίνουν , τίποτα δεν είναι αδύνατο, όλα μπορούν να συμβούν εκεί που δεν το περιμένεις κι αυτό είναι η μεγάλη ομορφιά . Κι αφού αυτό έλκει τα παιδιά γιατί όχι και τους μεγάλους . Άλλωστε οι μεγάλοι έχουν περισσότερη ανάγκη να πιστέψουν στο ”αδύνατο ”\nΑ.Ρ. Τι έχει αλλάξει από γενιά σε γενιά σε σχέση με την θεματολογία ή την αφήγηση από τους γονείς, ή τον τρόπο επιλογής ;\nΚ.Π. Από γενιά σε γενιά αλλάζουν τα πάντα με ραγδαίο ρυθμό . Από τη στιγμή που η τεχνολογία εξελίσσεται , αλλάζουν οι τρόποι . Τα παιδιά είναι μ΄ ένα κινητό στο χέρι ( δυστυχώς ) από πολύ μικρή ηλικία . Οι γονείς δουλεύουν από το πρωί ως το βράδυ και τη θέση τους την παίρνουν παππούδες, μεγάλης ηλικίας οι περισσότεροι, ή ολοήμερα σχολεία και παιδικοί σταθμοί . Η επιλογή οδεύει προς την ψηφιακή κι έτσι χάνεται το ονειρικό στοιχείο . Χάνεται η μαγεία της αφήγησης και η δυνατότητα να απολαύσεις και να φανταστείς . Από την άλλη δεν μπορούμε να απαρνηθούμε τα καλά . Βρίσκεις τα πάντα οποιαδήποτε στιγμή . Στο χέρι μας είναι ( όσο είναι ) να τα χρησιμοποιήσουμε σωστά Αρχή φόρμας\nΛίγα λόγια γνωριμίας από την συγγραφέα , Κατερίνα Παπουτσή\nΑπό παιδί κυνηγούσα κρυμμένους θησαυρούς στ΄αμπάρια των πλοίων. Κι ας μην είχε θάλασσα ο τόπος μου , ξέρα – ευτυχώς – δε γνώρισε η ψυχή μου . Κι ας ήταν ο θησαυρός μου από τσίγκο, τον ήθελα τον αποζητούσα . Να τον κάμεις τι; θα με ρωτήσεις . Τι αξία μπορεί να έχει ένας θησαυρός από τσίγκο ;\nΔε μ΄ ενδιέφερε κι ούτε μέτρησα ποτέ την ποσότητα του κέρδους θα σου απαντήσω . Μονάχα να γητεύω τη βροχή καθώς έπεφτε στην τσίγκινη σκεπή των ονείρων μου . Ν΄ ακούω το μουρμουρητό της και να μοσχοβολά ο τόπος μαγεία !!\nΤην λένε Κατερίνα Παπουτσή κι είναι συγγραφέας και παραμυθού..Ζει σ΄ ένα μεγάλο σπίτι που΄χει χίλιων λογιών καλά , παρέα με νεράιδες, δράκους, μάγισσες και ξωτικά . Στο τσουκάλι βράζει τα παραμύθια της τα κουκιά και τα ρεβύθια της κι όταν ετοιμαστούν , χυλώσουν και κρυώσουν , παίρνει από τη γωνίτσα της την παρδαλή βαλίτσα της, τη φυσάει την ξεσκονίζει κι ως απάνω τη γεμίζει…Ταξιδεύει με το μαγικό χαλί σε δύση κι ανατολή και διηγείται τις ιστορίες που αγαπά σε όσους ονειρεύονται με μάτια ανοιχτά !!\n~Γράφω και αφηγούμαι παραμύθια για ν΄ ανοίγουν αγκαλιές . Να σμίγουν και ν΄ αγαπιούνται ελεύθερα οι άνθρωποι δίχως φόβο , με πόθο πεθυμιά κι αγάπη . Και να μη γίνονται ξένες ποτέ !!!\nΤΟ ΟΝΕΙΡΟ ΚΙ Ο ΑΝΘΡΩΠΟΣ\nΜιά φορά που λες καρδιά μου , το όνειρο αγάπησε τον άνθρωπο . Το είδε ο άνθρωπος που τριγύρναγε κοντά του , χαμογέλασε αυτάρεσκα, μπέρδεψε τις λέξεις και του πέταξε κι εκείνος ένα ” σ΄αγαπώ ”. Το όνειρο κάθισε κοντά του, έκοβε μπουκιές χαμογέλιου και τον τάιζε μα ο άνθρωπος δε χόρταινε.\n– Τι άλλο μπορείς να κάνεις για μένα; το ρωτούσε . Το όνειρο έκανε τον άνθρωπο ήλιο του κι εκείνο έγινε μιά μεγάλη φτερούγα από κερί . Κάθε μέρα ο άνθρωπος αφού καθρεφτιζόταν πάνω του , έκοβε ένα κομμάτι , έπαιρνε δύναμη, γίνονταν μεγάλος και τρανός και γιόμιζε εικόνες και πολυελαίους την εκκλησία της καρδιάς του. Μα ήρθε κάποια στιγμή που το όνειρο έλιωσε κι απόμεινε ένα τόσο δα κεράκι . Μεγάλη εβδομάδα των προσδοκιών και των εγωισμών , μπήκε ο άνθρωπος στην εκκλησιά του, είδε τα θυμιατά και τις λαμπάδες ίσαμε το μπόι τ΄ ουρανού να του γνέφουν και φαντάστηκε πως μπορούσε να φτιάξει καινούρια χρυσοστόλιστα ονειρικά παλάτια . Άπλωσε το χέρι , έπιασε το μικρό κέρινο όνειρο που έλιωνε στο μανουάλι και το πέταξε στο κουτί της ανατήξεως. Κυριακής χάραμα , όταν όλοι οι άνθρωποι ήταν παραδομένοι στο σούβλισμα των επιθυμιών τους , ο παραμυθάς νεωκόρος έβγαλε το κεράκι από το κουτί κι άρχισε να το ζεσταίνει και να το πλάθει στη χούφτα του . Είχε σκοπό σαν ξυπνούσε το ξωτικό του καμπαναριού, να το μάθει να ράβει αναστάσιμη φορεσιά από κέρινες κλωστούλες ονείρων , που κάποιοι αχόρταγοι ήλιοι , αβίαστα κι απερίσκεπτα λιώνουν και πετάνε .\nΤΟ ΩΡΑΙΟΤΕΡΟ ΠΑΡΑΜΥΘΙ\nΠες μου ένα παραμύθι ! Ποιό είναι το ωραιότερό σου, αυτό θέλω να μου πεις ! – Το ωραιότερό μου ; Δεν θα΄ χει όμως πρίγκιπες και βασιλοπούλες και δράκους , μήτε μάγισσες και γενναίους ραφτάκους .\n– Δε θα΄ χει; Και τι θά΄ χει ; – Θα έχει παιδιά πολλά παιδιά ! χαρούμενα παιδιά ! Και καρουζέλ θα΄χει …φίσκα το καρουζέλ από παιδιά σαν και του λόγου σου ! Παιδιά που γελούν που παίζουν μπάλα στις αλάνες και παλιά παιδικά παιχνίδια ! Κουτσό, κρυφτό, κυνηγητό κι ένα φιλί στο στόμα σου κρυφό ! Παιδιά που ζωγραφίζουν με το μαλλί της γριάς γιορτές στα προσωπάκια τους και κολλάει σα στάμπα η ξεγνοιασιά κι η ζαβολιά ! – Θα πάμε στο καρουζέλ ; – Θα πάμε ! – Θα πάρουμε μαλλί της γριάς ; – Θα πάρουμε ! – Και γλειφιτζούρι κοκοράκι κόκκινο θέλω ! -Και κοκοράκι κόκκινο θα πάρουμε ! – Μα … είμαι άντρας πιά και τα παραμύθια δε με ζυγώνουν . -Έλα κοντά μου ! Το ωραιότερο παραμύθι δε μου ζήτησες ; – Ναι . – Το ωραιότερο παραμύθι μάτια μου , είναι να γίνεσαι άντρας και παιδί και να μη σε χορταίνω !!!\nΑγάθης Ρεβύθη Κατερίνα Παπουτσή


Καλύτερη Σχέση Ξεπέτα Site, Γιατί Είναι Πάντα Στο Dating Site. Πώς να επιλέξετε ένα καλό όνομα χρήστη που χρονολογείται interracial dating sites αξιολογήσεων. Εντελώς δωρεάν online dating ιστοσελίδα, εδιμβούργο speed dating σαλόνι. Ποιο είναι το καλύτερο online dating site στο λονδίνο εντελώς δωρεάν. Καλύτερη ιστοσελίδα dating όνομα dating τοποθεσίες του. Καλύτερο interracial dating sites ηνωμένο βασίλειο πώς να το μήνυμα σε κάποιον για dating site. Το καλύτερο online dating ιστοσελίδα nyc, ιστορική χρονολόγηση της ραμαγιάνα.\nSugar daddy dating σε απευθείας. Το καλύτερο δωρεάν dating ιστοσελίδες στον κόσμο. Δωρεάν online dating chat χρονολογείται οξυγονοκολλητής πουκάμισα, dating ιστοσελίδες σακραμέντο. Τι να γράψω στο προφίλ παραδείγματα ταχύτητα καλύτερη ιστοσελίδα dating όνομα POS δωρεάν site γνωριμιών μια σκουριές ταχύτητα χρονολόγηση στουτγκάρδη γερμανία. Posted by Confnikperchring • Filed under Η βουλγαρία καλύτερο site γνωριμιών.\nSpeed dating στην πόλη μπρίστολ dating αναζήτηση όνομα χρήστη. Online dating όνομα συμβουλές κτηνοτροφική ιστοσελίδα γνωριμιών. Admin 2019-01-21 517 comments Category.\nΤο καλύτερο της ταϊλάνδης dating sites arashi μέλη. Βγαίνει με τρεις φορές διαζευγμένος 10 καλύτερες δωρεάν dating sites. Posted by Radacili σελίδες γνωριμιών newsletter Filed under Σε korean american dating site. Posted by Orinatet • Filed under Καλύτερο καλύτερη ιστοσελίδα dating όνομα ιστοσελίδα γνωριμιών. Tagged: Τρομερό dating sites, Καλύτερη σύνδεση της ιστοσελίδας σιάτλ. Dating site για τι ψάχνω oxbridge blues. Το ουράνιο 235 238 καλύτερη ιστοσελίδα dating όνομα dating ιστοσελίδες αναζήτησης με βάση το όνομα.\nΤι κάνει ένας dzting γάντζο μέχρι να πω ελέγξτε το όνομα χρήστη σχετικά με dating sites κορυφή daring sites στις ηπα.\nTechnology 2019-01-14. Baba Ali Ιστοσελίδα Γνωριμιών, Internet Dating Όνομα Ιδέες. Καλύτερη πρώτη γραμμή dating site αιγόκερως η κατασκευή αγώνα, dating sites σε north. Tagged: Πώς να δημιουργήσετε ένα online dating όνομα, Καλύτερη εικόνα για. Admin 2019-02-26 268 comments Category. Dating ιστοσελίδες geelong χριστιανική χρονολόγηση για τους μόνους γονείς οι.\nΤο καλύτερο site γνωριμιών βέγκας. Posted by Pigamluri • Filed under Ο. Επιλέγοντας online dating όνομα χρήστη, hiv θετικό που. Online dating σχέση ιστορίες η αμάντα και mccrae το γάντζο best dating sites για το. Dating ιστοσελίδες για τους φιλελεύθερους dating sites στη σιγκαπούρη. Να βγαίνεις με μια σχιζοφρενική.\nΜαύρο και άσπρο. Το σεξ που χρονολογούνται το όνομα της ιστοσελίδας. Βγαίνεις Με Κάποιον Με Το Ίδιο Όνομα Με Τη Μαμά collection. Καλύτερη Ιστοσελίδα Γνωριμιών Στην Αφρική. Το ίδιο πνεύμα που χρονολογείται ιστοσελίδα online dating. Καλό Όνομα Χρήστη Τύπος Dating Site / Christian Dating Τοποθεσίες Στη Νορβηγία.\nΤι dating apps εργασία. Αναζήτηση Dating Ιστοσελίδες Για Το Όνομα Χρήστη collection. Dating site ακτιβιστές, online dating όνομα παραδείγματα. Αρσενικό online dating όνομα χρήστη παραδείγματα πραγματικότητα που. Η Κατασκευή Αγώνα Kundali Από Το Όνομα, 10 Speed Dating Τις Ερωτήσεις.\nκαλύτερη ιστοσελίδα dating όνομα7\nΚαλό όνομα χρήστη για dating sites πόσο καιρό θα πρέπει να περιμένετε να. Επιλέγοντας ένα online dating όνομα ντουμπάι dating ιστοσελίδες. Ο sebastian armesto ραντεβού καλύτερο έρπητα dating ιστοσελίδες. Κορεατική χρονολόγηση δείξει kbs dating ένα εγωιστής άνθρωπος. Κοινωνικό δίκτυο dating apps κανόνες για την επιτυχή ραντεβού χρονολογείται.\nΠαντρολογήματα για. 19 χρονολογείται 16 παράνομη, χρονολογείται ιστοσελίδα καταγγελίες ο άντρας που χρονολογείται, ενώ παντρεύτηκε. Jake miller ραντεβού ιστορία βγαίνεις με κάποιον στην πολιτική. Στίχοι καλέσετε το όνομά μου ost γάμο ραντεβού το halo 4 παντρολογήματα. Dating sites πολίτες της ζιμπάμπουε, ungarske kvinder ραντεβού χρονολογείται αστυνομικό site.\nΚαλύτερα Δωρεάν Dating Site Στον Κόσμο. Dating Site Οθόνη Το Όνομα, Καλύτερη Ιστοσελίδα Γνωριμιών Για Μένα. Ιντιάνα έβανς που χρονολογείται angus mclaren κάνοντας ένα ιστοσελίαδ dating όνομα λογιστική dating site. Χρονολογείται New Haven Ρολόγια, Online Dating Όνομα Χρήστη Παραδείγματα.\nUriah shelton ραντεβού ιστορία top ten μας dating sites, καλύτερη ιστοσελίδα dating όνομα γραφείο γνωριμιών ηνωμένο.


ΤΑΞΙΤΖΗΣ: Επαναφορά του αφορολόγητου για τους ελεύθερους επαγγελματίες - Προσφυγές πολιτών..!\nΕπαναφορά του αφορολόγητου για τους ελεύθερους επαγγελματίες - Προσφυγές πολιτών..!\nΗ πρακτική της ευνοϊκότερης μεταχείρισης των εισοδημάτων που προέρχονται από μισθούς και συντάξεις στην Ελλάδα, είναι τόσο παλαιά, όσο είναι και η φορολογία εισοδήματος\n(δεκαετία 1950). Η πρακτική αυτή, κατά κύριο λόγο, βασίζονταν στη γενικότερη παραδοχή ότι οι ελεύθεροι επαγγελματίες είχαν τη δυνατότητα φοροδιαφυγής, κάτι που σε μεγάλο βαθμό άλλωστε αντιπροσώπευε και την πραγματικότητα.\nΠαραδοσιακά, η διαφοροποίηση στην φορολογική επιβάρυνση μεταξύ μισθωτών, συνταξιούχων και ελευθέρων επαγγελματιών, γινόταν μέσα από το μηχανισμό του “αφορολόγητου” ποσού που δικαιούνταν ο κάθε φορολογούμενος. Σχεδόν πάντα, η κατηγορία των μισθωτών-συνταξιούχων απολάμβανε ένα υψηλότερο όριο αφορολογήτου, σε σχέση με τους ελεύθερους επαγγελματίες. Επί 60 περίπου χρόνια, η διαφορά στον τελικό φόρο που πλήρωνε η κάθε κατηγορία φορολογουμένων, ήταν μικρή και -θα λέγαμε- ανεκτή από την κοινωνία. Σήμερα όμως, η διαφορά αυτή είναι κολοσσιαία!Όπως αποδείξαμε σε μελέτη που δημοσιεύσαμε πριν από μερικές μέρες (δείτε τη μελέτη), φέτος, για το ίδιο εισόδημα (αφορά στο “μέσο εισόδημα” όπως αυτό προσδιορίζεται από τη Eurostat) που απέκτησε ένας μισθωτός εντός του 2013, ο ελεύθερος επαγγελματίας πληρώνει κατά 169,3% περισσότερο φόρο!\nΑναρτήθηκε από sakis Ετικέτες αφορολόγητο, ΕΛΕΥΘΕΡΟΙ ΕΠΑΓΓΕΛΜΑΤΙΕΣ, Εφορία


«Θα προσπαθήσουμε να νικήσουμε τον Ομπράντοβιτς» – Newsbeast\nΑντώνης Φώτσης: Τέτοια ματς τα κερδίζεις μόνο παίζοντας καλή άμυνα\nΜόνο με καλή άμυνα θα έχει πιθανότητες ο Παναθηναϊκός να πάρει τη νίκη απέναντι στη Φενερμπαχτσέ/Ούλκερ, όπως δήλωσε ο Αντώνης Φώτσης. Από τη μεριά του, ο Γιάνις Μπλουμς τόνισε πως οι «πράσινοι» θα πρέπει να είναι συγκεντρωμένοι και τα 40 λεπτά.\n«Πρέπει να παίζουμε καλά σε όλα τα εντός έδρας παιχνίδια μας. Αντιμετωπίζουμε μια πολύ δυνατή ομάδα που έχει πολλές λύσεις. Εμείς από την πλευρά μας οφείλουμε να παρουσιάσουμε καλύτερη εικόνα σε σχέση με τον αγώνα στο Μόναχο. Τέτοια ματς τα κερδίζεις μόνο παίζοντας καλή άμυνα», δήλωσε αρχικά ο Αντώνης Φώτσης.\nΓια την επιστροφή του Ζέλικο Ομπράντοβιτς στο ΟΑΚΑ: «Ο κόουτς Ομπράντοβιτς έχει πετύχει τα πάντα με τον Παναθηναϊκό. Όπως, όμως θα προσπαθήσει να πάρει τη νίκη, έτσι κι εμείς θα προσπαθήσουμε να κερδίσουμε».\nΑπό την πλευρά του ο Γιάνις Μπλουμς είπε: «Η Φενερμπαχτσέ/Ούλκερ είναι μια πολύ καλή ομάδα, σε ατομικό και ομαδικό επίπεδο. Ο κόουτς Ομπράντοβιτς έχει έξτρα κίνητρο απέναντι στον Παναθηναϊκό όμως το παιχνίδι είναι πολύ σημαντικό για εμάς και πρέπει να κερδίσουμε για να νιώσουμε μεγαλύτερη ασφάλεια. Πρέπει να είμαστε συγκεντρωμένοι για 40 λεπτά και να μην τα παρατήσουμε ποτέ, να προσέξουμε σε κάθε δευτερόλεπτο και να παλέψουμε σκληρά. Αν χαλαρώσεις, θα σε τιμωρήσουν αμέσως! Είναι μια ποιοτική ομάδα και χρειάζεται προσοχή».\nΓια την άμυνα πάνω στον Αντριου Γκάουντλοκ: «Είναι ο βασικός πυλώνας της ομάδας του. Πρέπει να είμαστε προσεκτικοί πάνω του. Αν τον περιορίσουμε, θα έχουμε πιθανότητες».\nΣΧΕΤΙΚΑ TAGSΑντωνηΣ ΦωτσηΣ ΓιανιΣ ΜπλουμΣ ΠαναθηναϊκοΣ Φενερμπαχτσε/Ουλκερ\n«Στο χέρι του Παναθηναϊκού η παραμονή μου»\n• «Στο χέρι του Παναθηναϊκού η παραμονή μου»


Αρχική Σελίδα > ΕΞΩ ΑΠ' ΤΑ ΔΟΝΤΙΑ\nISBN Ebook: 978-960-496-729-2\nΕικονογράφος : ΚΟΝΤΑΙΟΥ ΑΙΜΙΛΙΑ\nΤο μόνο κοινό που έχει η Βούλα με το βούρτσισμα των δοντιών της είναι τα τρία πρώτα γράμματα. Δίνει λοιπόν αφορμή στις αδελφές Τερηδόνα και Ουλίτιδα να κάνουν ανενόχλητες τη δουλειά τους μέσα στο στόμα της. Μέχρι τη στιγμή που ο ερχομός ενός καινούργιου συμμαθητή στο σχολείο ανατρέπει τα δεδομένα. Θα καταφέρει η Βούλα να κάνει «έξωση» στις δύο κατεργάρες αδελφές; Θα αφήσει τη βούρτσα των μαλλιών για να πιάσει την οδοντόβουρτσα; Για ποιο λόγο τα λέει «έξω απ’ τα δόντια» στο συμμαθητή της; Με πολύ χιούμορ, τα παιδιά μαθαίνουν για τη σωστή φροντίδα των δοντιών αλλά και τη σημασία της εσωτερικής ομορφιάς.\nΤο νέο βιβλίο της Ιωάννας Μπουλντούμη "καταπιάνεται" αυτή τη φορά με τη στοματική υγιεινή με γενναίες δόσεις χιούμορ! Και απλά σε αφήνει με την εντύπωση ότι όντως φιλοξενείς δύο παράξενες αδελφές στο στόμα σου.\nΗ ΙΩΑΝΝΑ ΜΠΟΥΛΝΤΟΥΜΗ μεγάλωσε και ζει στον Πειραιά. Σπούδασε Επικοινωνία και Διοίκηση Επιχειρήσεων κι έχει εργαστεί σε πολυεθνικές εταιρείες και κοινωνικούς φορείς, αλλά και ως ελεύθερη επαγγελματίας. Αυτό που της αρέσει όμως πραγματικά είναι να διαβάζει και να γράφει∙ επίσης, να...περισσότερα


Όταν ο κινηματογράφος δοξάζει την αγάπη\nΑρχική σελίδαAllΌταν ο κινηματογράφος δοξάζει την αγάπη\nΓιώργος Δημητρόπουλος Φεβρουαρίου 14, 2020 All\nΗ αγάπη έχει πολλές εκφάνσεις και πρόσωπα. Ο καθένας στη ζωή του το δείχνει όπως εκείνος το ορίζει. Μπορείς να είσαι cheesy, ανοιχτόκαρδος η λιγομίλητος. Δεν υπάρχει συγκεκριμενο μοτίβο και δεν υπάρχουν οδηγίες χρήσης. Μπορεί η ζωή λοιπόν να δικαιολογεί ένα ευρύ φάσμα συμπεριφορών όμως ο κινηματογράφος όχι. Η αγάπη είναι ένα σύνηθες και πολυφορεμένο μοτίβο της μεγάλης οθονης. Έχουν γραφτεί κλασικά αριστουργήματα γυρω από έναν έρωτα αλλά και υπερτιμημένες ταινίες αδικαιολόγητου hype. Επειδή η μέρα είναι πάντα αφορμή να ανατρέξεις στο εν λογω τομεα ταινιών, είτε για να δεις με το εταίρο σου ήμισυ είτε απλά για τη φάση, μαζέψαμε αυτές που ΠΡΕΠΕΙ να δεις ώστε να μη ξοδέψεις ξανά ένα διωρο στο Ημερολόγιο και το Νοτινγκ Χιλ. Άδραξε την ευκαιρία να εμβαθύνεις στον κινηματογράφο με τα παρακατω αριστουργήματα.\nΥπάρχουν ταινίες που μιλούν για την αγάπη και υπάρχει και το In The Mood For Love. Μια εξαιρετικά συγκινητική ρομαντική ταινιά που πολλές φορές θυμίζει ποίηση με εικόνες. Δεν υπάρχουν πολλές ταινίες που απαθανατίζουν με αυτό τον τρόπο το καταπιεσμένο συναίσθημα δύο ανθρώπων και μια σχέση που δε της επιτρέπεται να εξελιχθεί σε κάτι παραπάνω από πλατωνική. Η εξαιρετική της φωτογραφία βέβαια και η ακριβής απεικόνιση των συναισθημάτων των πρωταγωνιστών δεν θα ήταν τίποτα χωρίς την θαυμάσια ερμηνεία της Maggie Cheung που μας χαρίζει μια από τις πιο δυνατές δουλειές της, έναν χαρακτήρα που σχεδόν ουρλιάζει τι νιώθει μα παραμένει διακριτικός και ήπιος. Το κοντράστ αυτό καθιστά το πρώτο αριστούργημα του Wong Kar-Wai ως αναγκαστική καταχώρηση στη λίστα με τις καλύτερες ρομαντικές ταινίες όλων των εποχών.\nCall Me By Your Name – Luka Guadagnino\nΒόρεια Ιταλία, καλοκαίρι 1983. Πλάνα που σε κάνουν να νιώθεις τη μεσημεριανή ησυχία και το βραδινό αεράκι. Αυτόματα φεύγεις από οπουδήποτε είσαι και μεταφέρεσαι εκεί. Καθ’όλη τη διάρκεια της ταινίας σκέφτεσαι ότι θες να επισκεφτείς αυτό το μέρος πάση θυσία. Και αν αυτή η υπερβολή συναισθημάτων μέσω της χρήσης θερμών και ψυχρών χρωμάτων με χειριστικό, σχεδόν θρασύ, τρόπο δεν σου έφτασε για να αγαπήσεις το Call Me By Your Name, θα το κάνει το σενάριο. Οι δύο πρωταγωνιστές, Elio και Oliver, λαξεύουν μέσω των διαλόγων που έχουν γραφτεί τα δύο κύρια μοτίβα της ταινίας: την ευτυχία και τη βαθιά θλίψη. Ένα πανέμορφο σενάριο που με την ανάλογη μουσική επένδυση μιλά κατευθείαν στην ψυχή του θεατή, βάζοντας σε στη θέση του Elio και του Oliver. Και όσο υποσυνείδητα μαθαίνεις από τους πρωταγωνιστές, μια οπτικά πανέμορφη ιστορία εκτυλίσσεται με ένα στυλιζαρισμένο και όμορφο ύφος.\nΤhe Place Beyond The Pines – Derek Cianfrance\nΑγάπη, απώλεια, τραγωδία, διαφθορά και λύτρωση. Αυτό είναι το υποτιμημένο αριστούργημα του Derek Cianfrance. Από την αρχή μέχρι το φινάλε καθηλωτική και γεμάτη ερωτήματα. Πως γίνεται κάποια πράγματα να μας στοιχειώνουν για πάντα; Πως οι αποφάσεις μας, παρά τον αγνό σκοπό, ωθούν στην καταστροφή τους γύρω μας; Πως χωράνε τόσες αναμνήσεις σε τόσο μικρά αντικείμενα; Μια ταινιά με ελάχιστα ψεγάδια, με ένα βαθύτερο συναισθηματικό νόημα και περίπλοκη αφήγηση. Θαυμάσια από κάθε άποψη και θα έπρεπε να λαμβάνεται πολύ πιο σοβαρά υπόψην σε συζητήσεις για το πως φτιάχνεις μια καλή ρομαντική ταινία. Ο Derek Cianfrance ξέρει πως θα ζήσεις αυτή την εμπειρία, αρκεί να τον εμπιστευτείς.\nBefore Sunrise/Sunset/Midnight – Richard Linklater\nΟ Richard Linklater δημιούργησε μια ιδιαίτερη τριλογία ρομαντικών ταινιών. Πόσες φορές δεν ρομαντικοποίησες μια διαδρομή με το αστικό, με το τραίνο, ένα ταξίδι με μέσο μαζικής μεταφοράς στο οποίο γνωρίζεις κάποιον με τον οποίο συνδέεστε με τρόπο αξεπέραστο; Μεγάλα πλάνα για να αφηγηθούν μια μακρά ιστορία. Ο σκηνοθέτης αφήνει το κάδρο και επικεντρώνεται στους πρωταγωνιστές, αναδεικνύοντας τις μικροδιαφορές τους. Σε μια περίοδο θορυβωδών ταινιών, μια ταινία που γεννά φιλοσοφικά ερωτήματα για την αγάπη και την ταχύτητα σύνδεσης δύο ανθρώπων είναι κάτι που σίγουρα δε θες να χάσεις. Ένα υπέροχο νοσταλγικό ταξίδι στα 90s, σπάνιο κομμάτι ειλικρινούς φιλμογραφίας.\nSweet November – Pat O’Connor\nΑν το κριτήριο σου είναι πως μια ταινία σε κάνει να νιώθεις και σε τι βαθμό τότε το Sweet November αριστεύει. Keanu Reeves και Charliz Theron δίνουν ερμηνείες που οδηγούν το θεατή σε μια φοβερή εναλλαγή συναισθημάτων. Βασισμένη στην ομώνυμη ταινιά του 1968, ζούμε την ιστορία της Σάρα και του Νέλσον, δύο εντελώς κοντραρισμένους χαρακτήρες, καθώς αναπτύσσουν οικειότητα και ξεφυλίζουμε τα μυστικά τους. Αφηγούμαστε πως η ανάγκη ενός ανθρώπου να έχει τον έλεγχο σε μια ανθρώπινη σχέση, αναγάγει την αγάπη σε ένα συναίσθημα το οποίο πάσχει σε μια δύσκολη κατάσταση ενώ δε θα έπρεπε. To χόμπι της Σάρα να “φτιάχνει” βασανισμένους άνδρες όπως ο Νέλσον δείχνει την επιπολαιότητα με την οποία χειρίζεται την αγάπη, κάτι που κάνουν οι περισσότεροι άνθρωποι. H αίσθηση πως έχεις στα χέρια σου κάτι πολύτιμο μα πως ο χρόνος του τελειώνει σιγά σιγά είναι αυτό που κάνουν το Νοέμβριο της Σάρα και του Νέλσον όμορφο αφήνοντας σου μια αίσθηση μελαγχολίας που διαρκεί μόλις πέσουν οι τίτλοι τέλους.\nΠόσο λάθος έκανες όταν νόμιζες ότι απλά θα δεις ένα τύπο να ερωτεύεται ένα λειτουργικό σύστημα; Ναι και μεις το ίδιο πάθαμε και εσύ που θα το δεις πρώτη φορά το ίδιο θα πάθεις. Ο Spike Jonze καλύπτει το τεράστιο φάσμα της δυναμικής των σχέσεων μέσω μιας που εκτυλίσσεται πίσω από μια οθόνη και αγαπώ τον τρόπο που πραγματεύεται τη μοναξιά ενός σε ένα κόσμο που η τεχνολογία υποτίθεται ότι υπηρετεί το σκοπό να μας φέρει πιο κοντά με το συνάνθρωπο. Το κεντρικό νόημα της ταινίας είναι πως δεν υπάρχει πιο κρίσιμος παράγοντας για την προσωπική άνθηση και ευτυχία από την ανθρώπινη αλληλεπίδραση. Βλέπουμε τελικά τους δύο χαρακτήρες, Σαμάνθα και Θίοντορ, παρά την αρχική σύνδεση, να αναζητούν τελικά το τι πραγματικά θέλουν. Αυτό περνά ο σκηνοθέτης έμμεσα μέσω του Her, που αποτελεί μια απάντηση για το πως ξεπέρασε το χωρισμό με την πρώην γυναίκα του και σκηνοθέτι, Sofia Coppola, όταν μίλησε για την έλλειψη παρουσίας του Jonze στο γάμο τους λόγω της δουλειάς του μέσω του Lost in Translation.\nΥπάρχει ομορφιά σε κάθε πρόσωπο της αγάπης, ακόμη και στο πιο μοναχικό. Μια δυνατή ιστορία αγάπης μπορεί να τροφοδοτήσει μια ταινία με έντονα συναισθήματα που θα μείνουν αξέχαστα στο θεατή. Διαφωνώ κάθετα όταν ακούω τη φράση "εγώ δε βλέπω ρομαντικές ταινίες" καθώς το σινεμά έχει ανάγκη ανθρώπους που ανοίγουν την ψυχή τους στο θέαμα, που είναι έτοιμοι να αναζητήσουν τα ύψη και τα βάθη που γεννά η οικειότητα. Μόνος ή με παρέα μια ταινιά που ταξιδεύει αναζητώντας τη φύση της αγάπης και τις συνθήκες της είναι πάντα μια καλή ιδέα.


ΣΗΜΕΙΑ ΤΗΣ ΔΕΥΤΕΡΗΣ ΕΛΕΥΣΗΣ ΤΟΥ ΧΡΙΣΤΟΥ | Signs of Christ's Second Coming |Real Conversion\nΗμέρα του Κυρίου Πρωί, 17 Μαΐου 2015\n“Ειπέ προς ημάς πότε θέλουσι γείνει ταύτα, και τι το σημείον της παρουσίας σου και της συντελείας του αιώνος;” (Ματθαίος 24:3).\nΔιαβάζω τρεις εφημερίδες κάθε μέρα. Επίσης αφιερώνω λίγα λεπτά παρακολουθώντας δύο σταθμούς ειδήσεων καλωδιακής τηλεόρασης. Ό,τι ακούμε στις ειδήσεις δείχνει ότι ο κόσμος μας βρίσκεται σε αναταραχή. Τρομοκρατία, πόλεμοι, όμηροι και βομβιστικές επιθέσεις συμβαίνουν σε όλο τον κόσμο κάθε μέρα. Δεκάδες εκκλησίες κάηκαν και οι χριστιανοί αποκεφαλίζονται κατά εκατοντάδες. Το Ιράν σύντομα θα έχει πυρηνικές βόμβες. Απειλούν την ίδια την ύπαρξή μας. Λένε ότι θα περάσουν λαθραία βόμβες στις πόλεις μας, θα τις ανατινάξουν, και θα καταστρέψουν τον τρόπο ζωής μας.\nΟ Πρόεδρος Τζον Φ. Κέννεντυ (President John F. Kennedy) ήταν Καθολικός. Μια μέρα έπαιζε γκολφ με τον Μπίλλυ Γκράχαμ (Billy Graham). Είπε στον κ Γκράχαμ (Graham) ότι η Καθολική Εκκλησία πιστεύει στη Δεύτερη Έλευση του Χριστού. Απαγγέλλουν το δόγμα που λέει, "Από εκεί θα έρθει, για να κρίνει ζωντανούς και νεκρούς." Αλλά ο Πρόεδρος Κέννεντυ (President Kennedy) ήθελε να μάθει περισσότερα για τη Δεύτερη Έλευση. Εξήντα χρόνια πριν ο Σερ Γουίνστον Τσόρτσιλλ (Sir Winston Churchill) ήταν ακόμα Πρωθυπουργός της Μεγάλης Βρετανίας. Ο νεαρός ευαγγελιστής Μπίλλυ Γκράχαμ (Billy Graham) οδηγήθηκε στο γραφείο του στο νούμερο 10 της Ντάουνινγκ Στριτ (Downing Street), στο Λονδίνο. O Τσόρτσιλ του είπε, «δεν νομίζω ότι απομένει πολύς χρόνος στον κόσμο. Τα προβλήματά μας είναι πέρα από εμάς. "Σήμερα, σχεδόν όλοι στην ηγεσία φαίνεται να αντιλαμβάνονται αυτόν τον φόβο. Η εποχή στην οποία ζούμε περνά μπροστά από τα μάτια μας. Φαίνεται ότι οδεύουμε προς την κορύφωση της ιστορίας και το τέλος του κόσμου.\nΟι Μαθητές ενδιαφέρονταν για αυτό. Ρώτησαν τον Ιησού, «Τι το σημείον της παρουσίας σου, και της συντελείας του αιώνος;» Η λέξη που χρησιμοποιείται στο κείμενο είναι “αιών.” Σημαίνει “εποχή” – η εποχή που ζούμε τώρα, η Χριστιανική οικονομία. Ο Χριστός δεν τους επέπληξε για αυτή την ερώτηση - “Τι το σημείον της παρουσίας σου, και της συντελείας του αιώνος;” Αντί να τους επιπλήξει, τους έδωσε μία μεγάλη λίστα με τα “σημεία.” Ζήτησαν για ένα σημείο αλλά ο Χριστός τους έδωσε πολλά στα επόμενα εδάφια, αλλά και σε αποσπάσματα της επί του Όρους Ομιλίας που καταγράφονται στο Μάρκος 13 και Λουκάς 21.\nΥπάρχουν τρία σφάλματα σχετικά με τα σημεία που έδωσε ο Χριστός. Πρώτον, οι Προτεριστές (Preterists) ανάγουν όλα αυτά τα σημεία πίσω στο πρώτο αιώνα. Πολλοί σύγχρονοι Καλβινιστές είναι προτεριστές που το κάνουν αυτό. Νομίζω ότι κάνουν λάθος. Για παράδειγμα, χρειάζεται πραγματικά να τεντώσεις τη φαντασία σου ώστε το εδάφιο 14 να αναφέρεται στον πρώτο αιώνα και να εξακολουθείς να διατηρείς μια κυριολεκτική ερμηνευτική, μια κυριολεκτική ερμηνεία της Αγίας Γραφής. Εκείνο το εδάφιο λέει,\n“Και θέλει κηρυχθή τούτο το ευαγγέλιον της βασιλείας εν όλη τη οικουμένη προς μαρτυρίαν εις πάντα τα έθνη, και τότε θέλει ελθεί το τέλος” (Ματθαίος 24:14).\nΑυτή είναι μια απλή και σαφής προφητεία από τον Χριστό. Είναι σαφές ότι δεν συνέβη αυτό μέχρι σήμερα.\nΓνωρίζουμε ότι οι Μαθητές διέδωσαν το ευαγγέλιο σε όλη τη Ρωμαϊκή Αυτοκρατορία, αλλά δεν κήρυξαν το Ευαγγέλιο "σε όλο τον κόσμο" - σίγουρα όχι στη Βόρεια και Νότια Αμερική, την Ιαπωνία, την Αυστραλία, τα νησιά της θάλασσας, και αλλού. Το Ματθαίος 24:14 μόλις τώρα εκπληρώνεται κυριολεκτικά «σε όλο τον κόσμο.»\nΣτη συνέχεια, νομίζω ότι το δεύτερο σφάλμα αναφορικά με τα συμπτώματα είναι να τα ωθήσουμε στο μέλλον, στην επταετή Θλίψη. Αυτό είναι που οι σύγχρονοι Ντισπενσεσιοναλιστές (Dispensationalists) τείνουν να κάνουν. Έτσι, νομίζω ότι είναι λάθος να σπρώχνουμε όλα τα σημεία προς τα πίσω, στον πρώτο αιώνα - και νομίζω ότι είναι επίσης λάθος να τα σπρώχνουμε όλα εμπρός, αποκλειστικά μέσα στη Θλίψη. Είμαι πεπεισμένος ότι τα «σημεία» μας έχουν δοθεί τώρα, σε αυτές τις πονηρές μέρες.\nΕίναι περίεργο το γεγονός ότι υπάρχει τόσο λίγο κήρυγμα πάνω σε αυτά τα σημεία σε πολλές εκκλησίες σήμερα. Μου φαίνεται ότι η σύγχρονη απόρριψη των σημείων είναι από μόνη της ένα σημείο! Φοβάμαι ότι αυτό τοποθετεί κάποιους από τους ποιμένες στην κατηγορία των “εμπαικτών” που λένε “Πού είναι η υπόσχεσις της παρουσίας αυτού;” (Β΄ Πέτρου 3:3-4). Και νομίζω ότι η απόρριψη των σημείων δείχνει πως “επειδή ο νυμφίος εβράδυνεν, ενύσταξαν πάσαι και εκοιμώντο” (Ματθαίος 25:5). Οι εκκλησίες που κοιμούνται δεν θέλουν να ακούσουν για τα σημεία. Μπορεί να τους ξυπνήσουν! Ο Δρ Μ. Ρ. ΝτεΧάαν (Dr. M. R. DeHaan) είπε, “Υπάρχουν τότε δύο κίνδυνοι. Πρώτον, ο κίνδυνος του να ορίζεις ημερομηνίες, και, δεύτερον, το αντίθετο κακό, εξίσου σοβαρό, το να αγνοείς τα σημεία…” (M. R. DeHaan, M.D., Signs of the Times, Kregel Publications, 1997 edition, σ. 13). Οι κήρυκες αγνοούν τα σημεία στις περισσότερες εκκλησίες σήμερα!\nΣτη συνέχεια, υπάρχει κι ένα τρίτο σφάλμα. Το 2011 ο Χάρολντ Κάμπτινγκ (Harold Camping) ανακοίνωσε την ημέρα και την ώρα του ερχομού του Χριστού στα σύννεφα, στην αρπαγή. Είπε ότι θα συμβεί στις 21 Μαΐου του 2011, στις 18:00. Φυσικά, έκανε λάθος. Ο Ιησούς είπε ξεκάθαρα, "Περί δε της ημέρας εκείνης και της ώρας ουδείς γινώσκει» (Ματθαίος 24:36). Αν κάποιος σας πει ότι ξέρει την ώρα που θα έρθει ο Χριστός, μην τον ακούσετε!\nΟι Μαθητές ζήτησαν ένα σημείο του ερχομού Του “και της συντελείας του αιώνος» αλλά ο Χριστός τους έδωσε πολλά σημεία. Στη συνέχεια θα απαριθμήσω αρκετά από τα σημεία που έδωσε ο Χριστός και οι Απόστολοί Του, σε τρεις κατηγορίες.\nI. Πρώτον, υπάρχουν σημεία μέσα στις εκκλησίες.\nΜάλιστα, αυτό ήταν το πρώτο σημείο που έδωσε ο Ιησούς, στο Ματθαίος 24:4-5\n“Και αποκριθείς ο Ιησούς, είπε προς αυτούς· Βλέπετε μη σας πλανήση τις. Διότι πολλοί θέλουσιν ελθεί επί τω ονοματί μου, λέγοντες Εγώ είμαι ο Χριστός, και πολλούς θέλουσι πλανήσει” (Ματθαίος 24:4-5).\nΑυτό φαίνεται να αφορά κυρίως τα δαιμόνια, τα οποία παριστάνουν τον Χριστό. Ο Απόστολος Παύλος προειδοποίησε για «άλλον Ιησούν, τον οποίον ημείς δεν εκηρύξαμεν» (Β΄ Κορινθίους 11: 4). Ο Απόστολος είπε επίσης,\n“Το δε Πνεύμα ρητώς λέγει ότι εν υστέροις καιροίς θέλουσιν αποστατήσει τινές από της πίστεως, προσέχοντες εις πνεύματα πλάνης και εις διδασκαλίας δαιμονίων” (Α΄Τιμόθεον 4:1).\nΣήμερα βλέπουμε το "Χριστο-πνεύμα» του Γνωστικισμού να κηρύττεται σε πολλές εκκλησίες. Αυτός ο Γνωστικιστής Χριστός είναι ένα πνεύμα, όχι η πραγματική σάρκα και οστά του Χριστού της Αγίας Γραφής. Η Βίβλος λέει “Παν πνεύμα, το οποίον δεν ομολογεί ότι ο Ιησούς Χριστός ήλθεν εν σαρκί, δεν είναι εκ του Θεού” (Α΄ Ιωάννου 4:3). Από όλες τις μεταφράσεις μόνο στο κείμενο φαίνεται το τι το εδάφιο θέλει να πει! Η λέξη στο κείμενο είναι “εληλυθότα.” Είναι στον Παρακείμενο, δείχνοντας την παρούσα κατάσταση του Χριστού (cf. Jamieson, Fausset and Brown). Όπως πολύ σωστά φαίνεται στο κείμενο, ο Χριστός “εν σαρκί εληλυθότα.” Ήρθε στη σάρκα, και παραμένει στη σάρκα, στο αναστημένο με σάρκα και οστά σώμα Του. Όταν αναστήθηκε από τους νεκρούς, ο Ιησούς είπε, “πνεύμα σάρκα και οστέα δεν έχει, καθώς εμέ θεωρείτε έχοντα” (Λουκάς 24:39). Έτσι, το σημερινό Χριστο- πνεύμα είναι στην ουσία δαιμόνιο!\nΞανά. στο Ματθαίος 24:24, ο Χριστός είπε,\n“Διότι θέλουσιν εγερθή ψευδόχριστοι και ψευδοπροφήται και θέλουσι δείξει σημεία μεγάλα και τέρατα, ώτε να πλανήσωσιν, ει δυνατόν, και τους εκλεκτούς” (Ματθαίους 24:24).\nΔεν πρέπει να ξεγελαζόμαστε από “σημεία και τέρατα” σ’ αυτές τις πονηρές μέρες.\n“Διότι οι τοιούτοι είναι ψευδαπόστολοι, εργάται δόλιοι, μετασχηματιζόμενοι εις απόστόλους Χριστού. Και ουδέν θαυμαστόν· διότι αυτός ο Σατανάς μετασχηματίζεται εις άγγελον φωτός. Δεν είναι λοιπόν μέγα αν και οι διάκονοι αυτού μετασχηματίζωνται εις διακόνους δικαιοσύνης, των οποίων το τέλος θέλει είσθαι κατά τα έργα αυτών” (Β΄ Κορινθίους 11:13-15).\n“Διότι θέλει ελθεί καιρός ότε δεν θέλουσιν υποφέρει την υγιαίνουσαν διδασκαλίαν, αλλά θέλουσιν επισωρεύσει εις εαυτούς διδασκάλους κατά τας ιδίας αυτών επιθυμίας, γαργαλιζόμενοι την ακοήν, και από μεν της αληθείας θέλουσιν αποστρέψει την ακοήν αυτών, εις δε τους μύθους θέλουσιν εκτραπή” (Β΄ Τιμόθεον 4:3-4).\nΕίμαι πεπεισμένος ότι τώρα ζούμε στην αποστασία που ο Απόστολος Παύλος προέβλεψε στη Β΄ Θεσσαλονικείς 2: 3.\nΜετά, ο Χριστός είπε επίσης,\n“Επειδή θέλει πληθυνθή η ανομία , η αγάπη των πολλών θέλει ψυχρανθή” (Ματθαίος 24:12).\nΟ Χριστός προέβλεψε ότι θα υπήρχε τόση πολύ ανομία στις εκκλησίες που η πραγματική αγάπη μεταξύ των μελών της εκκλησίας θα ψυχρανθεί. Οι εκκλησίες κλείνουν την Κυριακή το βράδυ απλά και μόνο επειδή η πραγματική κοινωνία είναι σε μεγάλο βαθμό ένα πράγμα του παρελθόντος. Στα μέλη της εκκλησίας δεν τους αρέσει πλέον να είναι μαζί, όπως έκαναν στις πρώτες εκκλησίες (πρβλ. Πραξ 2: 46-47). Επίσης, ο Ιησούς προέβλεψε ότι θα υπάρξει μικρή επίμονη προσευχή στους τελευταίους καιρούς (πρβλ. Λουκάς 18: 1-8). Δεν είναι να απορείς που υπάρχουν τόσες λίγες συμπροσευχές σήμερα. Η συνάθροιση το βράδυ της Τετάρτης (αν υπάρχει!) έχει αλλάξει από συμπροσευχή σε Βιβλική μελέτη, με ίσως μία ή δύο προσευχές ρουτίνας. Σίγουρα αυτό είναι ένα σημάδι του τέλους! "ο Υιός του ανθρώπου, όταν έλθη, άρα γε θέλει ευρεί την πίστην [πίστη για να προσευχηθούν] επί της γης;" (Λουκάς 18: 8).\nΑλλά, θυμηθείτε, ο Ιησούς είπε,\n“Όταν δε ταύτα αρχίσω να γίνωνται, ανακύψατε και σηκώσατε τας κεφαλάς σας, διότι πλησιάζει η απολύτρωσίς σας.” (Λουκάς 21:28).\nΑς ψάλλουμε τον τρίτο ύμνο, στροφή δύο!\nΣκοτεινή ήταν η νύχτα, η αμαρτία πολεμούσε εναντίον μας·\nΒαρύ το φορτίο της θλίψης που βάσταξε·\nΑλλά τώρα βλέπουμε τη σημεία του ερχομού Του·\nΟ ίδιος Ιησούς, που απορρίφθηκε από τους ανθρώπους·\nΜε εξουσία και μεγάλη δόξα, Έρχεται ξανά!\n(“He Is Coming Again/ Έρχεται Ξανά” του Mabel Johnston Camp, 1871-1937).\n“Τότε θέλουσι σας παραδώσει εις θλίψην και θέλουσι σας θανατώσει, και θέλετε είσθαι μισούμενοι υπό πάντων των εθνών διά το όνομά μου. Και τότε θέλουσι σκανδαλισθή πολλοί και θέλουσι παραδώσει αλλήλους και θέλουσι μισήσει αλλήλους” (Ματθαίος 24:9-10).\n“Θέλει δε παραδώσει αδελφός αδελφόν εις θάνατον και πατήρ τέκνον, και θέλουσιν επαναστή τέκνα επί γονείς και θέλουσι θανατώσει αυτούς. Και θέλετε είσθαι μισούμενοι υπό πάντων διά το όνομά μου· ο δε υπομείνας έως τέλους, ούτος θέλει σωθή” (Μάρκος 13:12-13).\nΤρομεροί διωγμοί συμβαίνουν αυτή τη στιγμή σε πολλά μέρη του κόσμου. Κάντε κλικ εδώ για να διαβάσετε γι’ αυτό στο www.persecution.com. Η ISIS σκοτώνει Χριστιανούς κατά χιλιάδες. Ο δηλωμένος σκοπός τους είναι να καταστρέψουν τον Χριστιανισμό σε όλο τον κόσμο! Περισσότερες διακριτικές πιέσεις εναντίον των αληθινών Χριστιανών γίνονται τώρα ακόμα και εδώ στον δυτικό κόσμο. Πιστοί ποιμένες δέχονται επίθεση από εκείνους που προκαλούν εκκλησιαστικές διασπάσεις. Γονείς καταδιώκουν τα ίδια τους τα παιδιά που γίνονται Χριστιανοί. Και είναι συγκλονιστικό να βλέπεις τι μερικοί άνθρωποι κάνουν στους ηλικιωμένους γονείς τους που είναι σοβαροί Χριστιανοί! Πολλοί είναι τώρα κυριολεκτικά κλειδωμένοι, και εγκαταλελειμμένοι, χωρίς να τους έχουν επισκεφτεί τα παιδιά τους που δεν είναι Χριστιανοί. Πολλοί ποιμένες μού λένε ότι πιστεύουν πως οι Χριστιανοί στην Αμερική θα βιώσουν σύντομα ακόμα μεγαλύτερους διωγμούς. Αλλά να θυμάστε, ο Ιησούς είπε,\n“Μακάριοι είσθε, όταν σας μισήσωσιν οι άνθρωποι, και όταν σας αφορίσωσι και ονειδίσωσι και εκβάλωσι το όνομά σας ως κακόν ένεκεν του Υιού του ανθρώπου. Χαίρεται εν εκείνη τη ημέρα και σκιρτήσατε· διότι ιδού, ο μισθός σας είναι πολύς εν τω ουρανώ· επειδή ούτως έπραττον εις τους προφήτας οι πατέρες αυτών.” (Λουκάς 6:22-23).\nΨάλτε τον ξανά – τον υπ’ αριθμόν 3 ύμνο – τη δεύτερη στροφή!\nIII. Τρίτον, υπάρχει το σημείο του παγκόσμιου ευαγγελισμού.\nΠαρατηρήστε πόσο περίεργα αυτό ενθαρρυντικό σημείο εμφανίζεται ξαφνικά, εν τω μέσω όλων αυτών των τρομερών σημείων. Παρακαλώ σταθείτε καθώς διαβάζω το Ματθαίος 24: 9-14.\n“Τότε θέλουσι σας παραδώσει εις θλίψιν και θέλουσι σας θανατώσει, και θέλετε είσθαι μισούμενοι υπό πάντων των εθνών διά το όνομά μου. Και τότε θέλουσι σκανδαλισθή πολλοί και θέλουσι παραδώσει αλλήλους και θέλουσι μισήσει αλλήλους. Και πολλοί ψευδοπροφήται θέλουσιν εγερθή και πλανήσει πολλούς, και επειδή θέλει πληθυνθή η ανομία, η αγάπη των πολλών θέλει ψυχρανθή. Ο δε υπομείνας έως τέλους, ούτος θέλει σωθή. Και θέλει κηρυχθή τούτο το ευαγγέλιον της βασιλείας εν όλη τη οικουμένη προς μαρτυρίαν εις πάντα τα έθνη, και τότε θέλει έλθει το τέλος.” (Ματθαίος 24:9-14).\nΤο «Ευαγγέλιο της Βασιλείας» είναι απλώς το «Ευαγγέλιο» στο Μάρκος 13:10, όπου λέει, "Και πρέπει πρώτον να κηρυχθή το ευαγγέλιον εις πάντα τα έθνη." Εν τω μέσω της αποστασίας και των διωγμών, ξαφνικά ο Χριστός λέει ότι το Ευαγγέλιο θα κηρυχθεί σε όλο τον κόσμο, " και τότε θέλει έλθει το τέλος " (Ματθαίος 24:14).\nΤι προφητεία! Υπάρχουν πολύ λίγα μέρη στον κόσμο όπου το Ευαγγέλιο δεν μπορεί να ακουστεί στην εποχή μας. Μεσω Διαδικτύου, μέσω ραδιοφώνου, μέσω βραχέων κυμάτων, μέσω δορυφόρου και μέσω χιλιάδων ιεραποστόλων - το Ευαγγέλιο διαδίδεται σε όλο τον κόσμο σήμερα! Το Ματθαίος 24: 11-14 εκπληρώνεται στη γενιά μας! Πόσο περίεργο είναι, ακόμα καθώς οι εκκλησίες στη Δύση κλείνουν τις πόρτες τους και σταματούν τις απογευματινές συναθροίσεις τους, που υπάρχει μια έκρηξη του Ευαγγελίου στον Τρίτο Κόσμο - στην Κίνα, στη Νοτιοανατολική Ασία, μεταξύ των Χμονγκ, και των Ανέγγιχτων στην Ινδία! Αποστασία και αναζωπύρωση – να λαμβάνουν χώρα ταυτόχρονα - όπως το προέβλεψε ο Χριστός! Τι περίεργο παράδοξο! Ωστόσο, αυτό είναι ακριβώς αυτό που συμβαίνει, ακριβώς όπως ο Χριστός προέβλεψε ότι θα γίνει!\n“Και θέλει κηρυχθή τούτο το ευαγγέλιον της βασιλείας εν όλη τη οικουμένη προς μαρτυρίαν εις πάντα τα έθνη, και τότε θέλει έλθει το τέλος” (Ματθαίος 24:14).\nΞέρεις τον Χριστό; Θα είσαι έτοιμος όταν έρθει; Έχεις μεταστραφεί; Η "Επαναφιέρωση" δεν θα σε βοηθήσει αν είσαι χαμένος. Μερικοί λένε ότι έρχονται πίσω στο Χριστό, όπως ο Άσωτος Υιός. Αλλά ποτέ η Αγία Γραφή δεν είπε ότι ο Άσωτος Υιός είχε κάποτε σωθεί, αποστατησε, και στη συνέχεια αφιέρωσε τη ζωή του. Όχι! Η Αγία Γραφή λέει ξεκάθαρα ότι ήταν χαμένος! Ο ίδιος ο πατέρας του είπε,\nΘα πρέπει να έρθεις στο Χριστό πεπεισμένος ότι είσαι χαμένος! Κάντε κλικ εδώ για να διαβάσετε “The Method of Grace/ Η Μέθοδος της Χάρης” του μεγάλου ευαγγελιστή Τζόρτζ Γουάιτφιλντ (George Whitefield) (1714-1770).\nΑν δεν έχεις πειστεί ότι είσαι χαμένος, δεν θα έρθεις στον Ιησού. Δεν θα εμπιστευτείς μόνο Αυτόν. Δεν θα εμπειριστείς πραγματική μεταστροφή, και δεν θα καθαριστείς από την αμαρτία με το αίμα του Χριστού, ούτε θα αναγεννηθείς μέσω της ανάστασης του Χριστού.\nΘεέ μου, πόσο προσευχόμαστε κάποια χαμένη ψυχή, που ακούει ή διαβάζει αυτό το χειρόγραφο, ή βλέπει εμένα να το κηρύττω στο YouTube ή στην ιστοσελίδα μας, να έρθει κάτω από τον έλεγχο της αμαρτίας και να εμπιστευτεί τον Ιησού Χριστό τον Υιό Σου. Αμήν.\nΠερικοπή που Διαβάστηκε Πριν από το Κήρυγμα από τον κ. Άβελ Προύντχομ (Mr. Abel Prudhomme): Μάρκος 13:1-13.\n“Jesus is Coming Again/ Ο Ιησούς Έρχεται Ξανά” (του John W. Peterson, 1921-2006).\nΣΗΜΕΙΑ ΤΟΥ ΔΕΥΤΕΡΟΥ ΕΡΧΟΜΟΥ ΤΟΥ ΧΡΙΣΤΟΥ\n(Ματθαίος 24:1-2, Λουκάς 21:20-24, Ματθαίος 24:14, 36)\nI. Πρώτον, υπάρχουν σημεία μέσα στις εκκλησίες, Ματθαίος 24:4-5,\nΑ΄ Τιμόθεον 4:1, Β΄ Κορινθίους 11:4, Α΄ Ιωάννη 4:3, Λουκάς 24:39,\nΜατθαίος 24:24; Β΄ Κορινθίους 11:13-15, Β΄ Τιμόθεον 4:3-4,\nΒ΄ Θεσσαλονικείς 2:3, Ματθαίος 24:12, Πράξεις 2:46-47,\nΛουκάς 18:1-8, 21:28, Β΄ Πέτρου 3:3-4, Ματθαίος 25:5.\nΜάρκος 13:12-13, Λουκάς 6:22-23.\nIII. Τρίτον, υπάρχει το σημείο του παγκόσμιου ευαγγελισμού,


Θεραπεία τη κατάθλιψης με χάπια και… ηλεκτρισμό – medicalnews.gr\nΤις διεγερτικές ιδιότητες του ηλεκτρισμού και τις φαρμακευτικές ιδιότητες γνωστού αντικαταθλιπτικού φαρμάκου κατάφεραν να συνδυάσουν νευρολόγοι από το Πανεπιστήμιο του Σάο Πάολο, στη Βραζιλία, πετυχαίνοντας να περιορίσουν σημαντικά τον χρόνο που απαιτείται για τη θεραπεία ασθενών με κατάθλιψη.\nΗ μελέτη των Βραζιλιάνων ερευνητών η οποία δημοσιεύτηκε στο JAMA, προσπάθησε να προσδιορίσει την αποτελεσματικότητα δύο διαφορετικών θεραπευτικών επιλογών για την κατάθλιψη. Βρήκαν, λοιπόν, ότι η ηλεκτρική διέγερση είναι εξαιρετικά αποτελεσματική στο να βοηθήσει την αρχική φάση της θεραπείας, όταν συνδυάζεται με το αντικαταθλιπτικό Zoloft.\nΓια την εξαγωγή των συμπερασμάτων τους έγιναν δοκιμές επί 6 εβδομάδες σε 120 ασθενείς με μέτρια έως σοβαρή μονοπολική μείζονα καταθλιπτική διαταραχή.\nΟι συμμετέχοντες χωρίστηκαν σε δύο ομάδες: μία όμαδα ασθενών που έπαιρνε μόνο Zoloft και μία ομάδα όπου εφαρμόζονταν καθημερινά μόνο διακρανιακή ηλεκτρική διέγερση. Το πρώτο συμπέρασμα ήταν ότι και στις δύο ομάδες ασθενών οι χρόνοι για τη συνολική αντιμετώπιση των συμπτωμάτων της κατάθλιψης ήταν ταυτόσημοι. Όταν, όμως, οι δύο μέθοδοι συνδυάστηκαν, παρατηρήθηκε ότι ο χρόνος θεραπείας είχε μειωθεί σημαντικά περισσότερο απ΄ ότι στις μονοθεραπείες.\nΤο εύρημα αυτό κρίνεται ιδιαίτερα σημαντικό για τη μελλοντική θεραπεία του πρώιμου σταδίου της μείζονος κατάθλιψης και αφήνει πολλές υποσχέσεις για την αποτελεσματικότητα των συνδυασμένων θεραπευτικών επιλογών, σε αντίθεση με μόνο τη χρήση αντικαταθλιπτικών.\nΕπόμενο Διατροφική αντιμετώπιση της αρτηριακής πίεσης\nΠροηγούμενο Τα τηγανητά αυξάνουν τον κίνδυνο εγκεφαλικού\n«Στα κέντρα υγείας ισχύει ό,τι ίσχυε και πριν»


Τίμησαν τη Μαριέττα Γιαννάκου στη Βούλα (photos) – 3Β Βάρη Βούλα Βουλιαγμένη\nΜια γυναίκα που άφησε ένα ευδιάκριτο χνάρι στη σύγχρονη πολιτική ιστορία της χώρας τίμησε την Τετάρτη 7 Μαρτίου 2018 η Δημοτική Τοπική Οργάνωση Βάρης Βούλας Βουλιαγμένης της Νέας Δημοκρατίας.\nΗ Μαριέττα Γιαννάκου, όπως αποκάλυψε, έμενε επί μια δεκαετία στη Βουλιαγμένη και όπως είπε “είμαι ένας δικός σας άνθρωπος”. Όμως στην πραγματικότητα η ακτινοβολία της προσωπικότητάς της την ανάγει σε ένα σύγχρονο πρότυπο γυναίκας που νοηματοδότησε με ουσιαστικό τρόπο μια εθιμοτυπική εκδήλωση για την Παγκόσμια Ημέρα της Γυναίκας.\nΤην εκδήλωση προλόγισε μια άλλη “μάξιμουμ” γυναικεία προσωπικότητα της ελληνικής πολιτικής σκηνής, η Ντόρα Μπακογιάννη.\nΣτην ομιλία της ανέφερε τις τομές που εισηγήθηκε η Μαριέττα Γιαννάκου ως υπουργός Παιδείας, αναφέρθηκε όμως και στην ανθρώπινη πλευρά της, την αγάπη για την κόρη της και συνολικά το ρόλο της ως μητέρας, αλλά και τη θαρραλέα αντιμετώπιση της περιπέτειας της υγείας της, που την καθήλωσε μέχρι σήμερα σε αναπηρικό καρότσι.\n“Η Μαριέττα Γιαννάκου είναι μια γνήσια φιλελεύθερη πολιτικός, που από τη δεκαετία του 1980 μιλούσε για την ανάγκη εισαγωγής μεταρρυθμίσεων”, τόνισε μεταξύ άλλων η Ντόρα Μπακογιάννη. “Μαριεττάκι, σε αγαπάμε και σε χρειαζόμαστε”, κατέληξε σε πολύ προσωπικό τόνο.\nΝωρίτερα το βήμα κατέλαβε για ένα σύντομο χαιρετισμό ο Δήμαρχος Βάρης Βούλας Βουλιαγμένης, Γρηγόρης Κωνσταντέλλος. Για τη μεν Μαριέττα Γιαννάκου είπε πως “κατέχει μια ξεχωριστή θέση στην καρδιά όλων ημών των νεοδημοκρατών”, για τη δε Ντόρα Μπακογιάννη σημείωσε ότι “συγκαταλέγεται στις τρεις κορυφαίες γυναίκες πολιτικούς της Ευρώπης”.\nΟι διοργανωτές είχαν ετοιμάσει μια συνοπτική παρουσίαση της βιογραφίας του τιμώμενου προσώπου, ενώ στη συνέχεια παρέδωσαν στην Μαριέττα Γιαννάκου μια τιμητική πλακέτα.\n“Μπορούμε να αλλάξουμε τα πάντα”\nΑν και μίλησε εκτός κειμένου, η ομιλία της Μαριέττας Γιαννάκου στη Βούλα είχε σημαντικές ιστορικές και ιδεολογικές αναφορές και περιείχε στοιχεία ενός πολιτικού μανιφέστου μιας Δεξιάς που σήμερα δεν είναι ιδιαίτερα ορατή στο πολιτικό φάσμα της χώρας.\n“Η διαδρομή που έκανα στην πολιτική ήταν για μένα ευχάριστη, αισθάνθηκα και συμμερίστηκα της ανάγκες των ανθρώπων, στην Ελλάδα και ευρύτερα”, συνόψισε σε λίγες φράσεις την πορεία της.\nΣημαντική ήταν η αναφορά της στην πολιτική κληρονομιά της Μεταπολίτευσης, την οποία υπερασπίστηκε ως κομμάτι της, διαχωρίζοντας τη θέση της από τις αντιπολιτικές απόψεις που ομαδοποιούν προσωπικότητες και ρεύματα με τη φράση “όλοι ίδιοι είναι”. Όπως είπε “στη χώρα μας πετύχαμε πολλά και ιδίως από το 1974 και μετά. Άλλαξε η χώρα, ο πολιτικός διάλογος, έχουμε πλέον κοινές θέσεις σε θέματα εξωτερικής πολιτικής. Αυτή η προσπάθεια έγινε κυρίως από τη δική μας πλευρά”, σημείωσε.\nΩς προς τη θέση γυναίκας στο σύγχρονο κόσμο είπε χαρακτηριστικά πως “ό,τι έχουμε κερδίσει μπορεί εύκολα να χαθεί αν δεν συνεχίσει να υποστηρίζεται”.\nΑναλύοντας συνοπτικά την πολιτική της φιλοσοφία, είπε ότι “ο άνθρωπος είναι υποκείμενο της ιστορίας” και ανέφερε το σημερινό επίπεδο ευημερίας και ελευθερίας του δυτικού κόσμου ως αποτέλεσμα ενεργειών ανθρώπων που πίστεψαν στα φιλελεύθερα οράματα. “Η δύναμη και η γνώση του ανθρώπου μπορεί να αλλάξει τα πάντα”, υπογράμμισε και κατέληξε στην ομιλία της με την εξής φράση: “Μπήκα στην πολιτική για να αλλάξω τα πράγματα και όσα ήταν καλά να τα κάνω καλύτερα”.\nΗ εκδήλωση συγκέντρωσε όπως ήταν αναμενόμενο μεγάλο ενδιαφέρον και η αίθουσα “Ιωνία” δίπλα από το δημαρχείο της Βούλας γέμισε.\nΠαρόντες στις πρώτες σειρές καθήμενων οι βουλευτές της ΝΔ στην Περιφέρεια Αττικής, Γιώργος Βλάχος, Γεωργία Μαρτίνου και Θανάσης Μπούρας, ο βουλευτής της Β’ Αθήνας Γιώργος Κουμουτσάκος, ο βουλευτής Β’ Αθήνας του Ποταμιού, Γιώργος Αμυράς και ο βουλευτής Επικρατείας της ΝΔ, Βασίλης Οικονόμου.\nΑκόμα, οι δήμαρχοι 3Β και Γλυφάδας, Γρηγόρης Κωνσταντέλλος και Γιώργος Παπανικολάου, ο αντιδήμαρχος των 3Β, Βασίλης Παπαμιχαήλ, η αντιπρόεδρος του Δημοτικού Συμβουλίου, Μαρία Σίνα, ο αρχηγός της αντιπολίτευσης Δημήτρης Δαβάκης, οι δημοτικοί σύμβουλοι Νανά Καραγιάν και Διονύσης Γεωργουλόπουλος, η τοπική σύμβουλος Βούλας Ελπίδα Γεωργακοπούλου, η αντιδήμαρχος Γλυφάδας Άννα Καυκά, η δημοτική σύμβουλος Γλυφάδας Μαίρη Παπάζογλου, πρώην βουλευτές και υπουργοί, πολιτευτές της ΝΔ και πολλοί άλλοι.\nΆλλωστε, στη διοίκηση της Δημοτικής Τοπικής Οργάνωσης της ΝΔ Βάρης Βούλας Βουλιαγμένης, συμμετέχουν πολλοί αιρετοί.\nΠρόεδρός της είναι ο αντιδήμαρχος των 3Β, Μιχάλης Ανδριόπουλος, ο οποίος και διηύθυνε της εκδήλωση, ενώ μέλη του προεδρείου είναι ο δημοτικός σύμβουλος Γιάννης Αγαλιώτης, η πρόεδρος του Συμβουλίου Δημοτικής Κοινότητας Βουλιαγμένης Άννα Λεντή και η τοπική σύμβουλος Βάρης Ελίνα Μελέτη.\nΣε αυτό το άρθρο:Ανδριόπουλος, Γιαννάκου, Κωνσταντέλλος, Μπακογιάννη


Πίστα F1 Χαλανδρίτσας: Εγκρίθηκε στον αναπτυξιακό νόμο η επένδυση - KefaloniaToday.com\nΕΙΣΤΕ ΕΔΩ: Home / Επικαιροτητα / Αθλητικα / Πιστα F1 Χαλανδριτσας: Εγκριθηκε στον αναπτυξιακο νομο η επενδυση\nΠίστα F1 Χαλανδρίτσας: Εγκρίθηκε στον αναπτυξιακό νόμο η επένδυση\n2 Οκτωβρίου, 2012 10:30 μμ\nΕγκρίθηκε στο πλαίσιο του παλαιού αναπτυξιακού νόμου το σχέδιο της εταιρείας «Αυτοκινητοδρόμιο Πάτρας Α.Ε.» που αφορά στην ίδρυση αυτοκινητοδρομίου στη θέση Ρέντες του δημοτικού διαμερίσματος Χαλανδρίτσας του δήμου Φαρρών, του νομού Αχαΐας.\nΣύμφωνα με τη μελέτη προβλέπεται η δημιουργία πίστας αγώνων διεθνών προδιαγραφών και όλων των υποστηρικτικών κτηρίων και εγκαταστάσεων για την λειτουργία της επένδυσης.\nΟ χώρος μπορεί να φιλοξενήσει αγώνες και άλλων κατηγοριών όπως επίσης να χρησιμοποιηθεί και για διοργάνωση εκδηλώσεων.\nΒασικός μέτοχος του φορέα της επένδυσης είναι η επιχείρηση «Ανώνυμη Επενδυτική Τεχνική Τουριστική και Διαχειριστική Εταιρία Αυτοκινητοδρομίου Πατρών» με διακριτικό τίτλο «Ελληνικό Αυτοκινητοδρόμιο». Ο φορέας συστάθηκε το 2006 και η διάρκεια του έχει ορισθεί σε 20 έτη.\nFiled Under: Αθλητικα Tagged With: F1, formula 1, Πατρα


05/17/17 - MELISSOCOSMOS\nΤι λέει η ζυγαριά της BeesScale στην Αριά\nMelissocosmos Τετάρτη, Μαΐου 17, 2017\nΜαύρη μέρα για τις ζυγαριές.\nΌπως εδώ και μέρες έχει προειδοποιήσει ο Melissocosmos ο καιρός στα έλατα είναι τόσο άσχημος που δεν αφήνει περιθώρια για τίποτα καλό.\nΚατά την γνώμη μου βέβαια είναι νωρίς ακόμα, αλλά αν οι συνθήκες συνεχίσουν να είναι ίδιες τότε δεν υπάρχει κανένας λόγος να ανέβουμε στα βουνά.\nBEELUX – Ειδικό χρώμα κυψελών\nΥψηλής ποιότητας ειδικό χρώμα νερού για κυψέλες ακρυλικό 100%.\nΚατάλληλο για την βαφή νέων άβαφων κυψελών, αλλά και για την επαναβαφή παλαιών βαμμένων με νεφτίσιο βερνικόχρωμα. Παρουσιάζει εξαιρετική πρόσφυση, ελαστικότητα, καλυπτικότητα και άριστο φινίρισμα. Δεν κιτρινίζει με την πάροδο του χρόνου. Ρυθμίζει την υγρασία του ξύλου αφήνοντάς το να αναπνέει. Είναι απόλυτα φιλικό στην αποικία, στον χρήστη και στο περιβάλλον. Εφαρμόζεται σε κάθε είδους ξύλινες βαμμένες παλαιές κυψέλες ή νέες άβαφες και προσφέρει θαυμάσια γυαλιστερή επιφάνεια.\nΔεν απαιτείται ειδικό αστάρι.


Ρεσιτάλ κιθάρας με τον Φίλιππο Μανωλούδη | Δημοτικό Ραδιόφωνο Ιωαννίνων\nΑρχική / Εκδηλώσεις Ιωάννινα / Ρεσιτάλ κιθάρας με τον Φίλιππο Μανωλούδη\n20 Δεκεμβρίου 2018 Εκδηλώσεις Ιωάννινα, Επικαιρότητα 263 Views\nH Εταιρεία Ηπειρωτικών Μελετών διοργανώνει, με την υποστήριξη του\nΜουσείου Ελληνικής Ιστορίας Παύλου Βρέλλη. Ρεσιτάλ κιθάρας με τον\nΦίλιππο Μανωλούδη. Την Πέμπτη, 27 Δεκεμβρίου και ώρα 8.00 μ.μ., στην\n«Αίθουσα Κ. Κατσάρη» του Μεγάρου της.\nΕΗΜ ΡΕΣΙΤΑΛ 2018-12-20\nΠροηγούμενο Ο Δήμος Ζίτσας βράβευσε τους αριστούχους μαθητές και τους διακριθέντες αθλητές των σχολείων του\nΕπόμενο Ξεκινά άμεσα η δημιουργία και ανακατασκευή 26 παιδικών χαρών στο Δήμο Αρταίων


Φόλες εντοπίστηκαν σε περιοχές του νότιου Υμηττού | Notioi.gr\nΦόλες εντοπίστηκαν σε περιοχές του νότιου Υμηττού\nΑσυνείδητος γέμισε με φόλες τον Υμηττό, καθώς εντοπίστηκαν πρόσφατα τοποθετημένα κομμάτια κιμά, πιθανότατα εμποτισμένα σε μαρμελάδα φράουλα (λόγω της έντονης οσμής φράουλας), τα οποία και έφεραν δηλητήριο. Το δυστύχημα είναι ότι ήδη έχει καταγραφεί ο ακαριαίος θάνατος ενός σκύλου.\nΕιδικότερα, τα μέλη της Εθελοντικής Δασοπροστασίας Νοτίου Υμηττού (Ε.Δ.Ν.Υ.) είχαν πραγματοποιήσει αναζητήσεις στο δάσος του Νοτίου Υμηττού όταν αναρτήθηκαν τα απειλητικά σημειώματα αλλά δεν είχε εντοπιστεί κάτι. Στον χάρτη που ακολουθεί μπορείτε να δείτε την περιοχή στην οποία έχουν διασκορπιστεί οι φόλες.\nΓια τον λόγο αυτό η ομάδα εφιστά ιδιαιτέρως η προσοχή των πολιτών που περπατούν στο τμήμα του βουνού και όσων βγάζουν βόλτα τα σκυλιά τους πάνω από το Πανόραμα Βούλας και την Αιξωνή Γλυφάδας.


Το αρχαιότερο εισιτήριο διαρκείας του κόσμου\nΣτα γραφεία της Μπέρνλι βρίσκεται πλέον το αρχαιότερο εισιτήριο διαρκείας του κόσμου!\nΤο παρέδωσε στον αγγλικό σύλλογο, ο εκ των εγγονών του κατόχου της κάρτας.\nΤο εν λόγω εισιτήριο διαρκείας αφορούσε την αγωνιστική περίοδο 1884-1885 και ανήκε στον Λέοναρντ Μέτκαλφ, που μάλιστα, είχε φορέσει και τη φανέλα της Μπέρνλι.\nΤο όνομα του κατόχου του, αναφέρεται στο εσωτερικό του εισιτηρίου, το οποίο εξωτερικά είναι κόκκινο και μέσα, έχει χρυσό χρώμα, με υπογραφή του Μέτκαλφ και επίσημη σφραγίδα από τη Μπέρνλι.\n«Ο πατέρας μου ήταν αυτός που μου το έδωσε, πριν από περίπου 25 χρόνια. Και σε αυτόν τον είχε δώσει ο παππούς μου. Θεώρησα πως ανήκει στον σύλλογο σαν ιστορικό στοιχείο και το παρέδωσα στην ομάδα» είπε ο εγγονός του κατόχου του διαρκείας.